2007/11/29 20:42:36.890000 GMT+1\nIlusioak bakarrik datoz eta bakarrik doaz. Lurralde amaigabe batetik etorriko bailiran, etengabe agertzen zaizkigu bizitzan zehar. Sentimendu nahaspilak dira, arriskutsuak oso. Ilusioak burua bete dezake, beste edozein pentsamenduri bertan egoteko betarik eman gabe, eta poztu egiten zaitu hasiera batean. Baina engainatzen gaituzte, nahastu, babesgabe utzi. Hodeietara igotzen gaituzte eta goi-goian gaudenean bota egiten gaituzte gupidarik gabe, kolpea mingarria da, beti, kolpea mingarria da, oso. Nola saiestu, ordea, ilusioak, ilusiorik gabe ez bagara ezer, ilusioak gure ekintzen motorea badira, esperantzaz elikatzen den motorea. Nola ekiditu ilusioa, bera baldin badator gugana, bera sartzen baldin bada gure etxera atean abisatzeko kolperik ere eman gabe, gonbidapenik espero gabe. Nola kontrolatu ilusioak... nola ezagutu ondo sentimenduak...Zu ezagutzean korapiloa sortu zitzaidan sabelean, ez zintudan ezagutzen, ilusioa omen zen. Alde egin nuenean korapilo bat sortu zitzaidan sabelean, ez nekien zer zetorren, ilusioa omen zen. Egunez egun puztuz nijoan, azkenean norbait edo zerbaitek ziztatu ninduen arte, orduan hutsik geratu nintzen guztiz, haize guztia galdurik, arnastu ezinik, itota. Eta gaur berriro ilusioa dator nire gelara, eta nirekin gelditzen da, mendiak ikusi ditudalako, zu oroitu zaitudalako, maitekor sentitzen naizelako... eta bihar alde egingo du berriro. Ikasten dut, ez nuke ilusionatu behar, badakit. Eta ilusioz betea nagoela, datorrena pentsatzean, hustu egiten naiz... eta amaigabeko zirkulu honetan betiko preso biziko naizela ohartzean, amildegian bera erortzen naiz, lurraren kontra ematen dut kolpea eta berriro hastera...\nPosted by: Sugoi.2007/11/29 20:42:36.890000 GMT+1\n2007/11/29 15:25:40.772000 GMT+1\nPosted by: Sugoi.2007/11/29 15:25:40.772000 GMT+1\n2007/11/28 12:53:17.756000 GMT+1\nAtzo gizarte zientzien inguruko gogoetara bultzatzeko tailer batzuetan egon nintzen unibertsitatean, ikasleek beraiek antolatutako tailerrak. Gaia bologna prozesuarekin pixka bat lotzea zuen ekimenak helburu. Izan ere, prozesu honek ez du onura handiegirik ekarriko gizarte zientzientzat, produkziora bideratuta baitago gehien bat. Hau da, bolognako prozesua guztiz ezartzean gehien bultzatuko diren karrerak ingeniaritzak izango dira, eta agian baita zientziarekin erlazio zuzena duen karreraren bat ere. Taldetan banatu ginen. Ideia, karreraka biltzea zen, baina historian lehen aldiz agian, filosofiakoak gainerako karreretakoak baino askoz gehiago ginen eta bi talde egin behar izan genituen. Bueno, kontua da, galdera batzuk planteatzen zitzaizkigula, horien inguruan ezatabaidatu eta ondorio garbiren bat ateratzeko. Zer da filosofia? Buffff!!! Galdera zaila... Etimologikoki erraza da galdera horri erantzutea, filosofia, jakituriarekiko maitasuna da. Baina, filosofia ikasten ari diren batzuentzat horrekin erantzutea ez da nahikoa (faltaria mas!). Nola defini dezake filosofia filosofo potentzial talde batek? Jakinmina, kontzeptuen azterketa, bizitzarekiko jarrera, errealitatea ezagutzeko nahia eta modua, hermeneutika (testuak interpretatzea), errealitatearen interpretazioa, beste disziplinak bil ditzakeen diskurtso kritikoa, zalantza...Zein funtzio bete behar du filosofiak? Eta filosofo batek? Benetan betetzen du filosofiak gaur egun funtzioren bat? Agian bete beharko luke, baina ez dut uste benetan betetzen duenik. Filosofia ikasteko zortea eduki behar da irakasle on bat aurkituz, edo gogo handiak, bestela ez dago zereginik. Erraza da filosofiaren historia pixkat ikastea, baina hori filosofiaren parte txiki bat besterik ez da. Unibertsitatean ere, gutxi dira filosofia egiten irakasten digutenak, baina tira, oinarri bat ere izan behar dugu, eta ez da hau nire oraingo hizketa gaia. Kontua da zer egin behar duen filosofiak. Filosofia gizartean barneratua egon beharko litzateke, gizabanako bakoitzean, adoktrinazioarekin bukatzeko (betiere filosofia ongi erabilia, adoktrinazio metodo paregabea izan baitaiteke). Baina hori ez da posiblea, beraz, zer funtzio du orduan filosofiak gizartean? ez genuen oso argi utzi funtziorik duen ala ez, azkenean denok geunden ados gauza batean, geure buruarentzako ari ginen filosofia ikasten, eta ez gizartearentzako. Ondorioz, filosofia garapen pertsonal baterako bide moduan uler daiteke, eta gizabanako batzuen garapen pertsonala, gutxi izanik ere, beti izan daiteke onuragarria gizartearentzat. Filosofoaren zeregina ardurak hartzea da. Sartrek zioen moduan, askea izatera kondenatua zaude, askatasuna ardurak hartzea baita, konturatu behar du norberak, egiten duenak eragina izango duela norbaitengan, ziur . Filosofoak beraz, hezitzailea izan behar du, eta bere irudia izan behar da heziketa horretan adibide. Filosofoak jarrera kritikoa sortarazi behar du jendearengan, bakoitzak bere baloreak zalantzan jarri eta etengabe zergatik galde dezan. Errealitatearen eta guk sortutako baloreen inguruko gogoeta sustatu behar du, galderak plantearazi...Galdera gehiago planteatu ziren tailerretan, baina ez ziren hain mamitsuak, nire ustez behintzat. Orain pilota zuen teilatuan dago, zuei botatzen dizuet orain galdera, hau irakurri duzuenoi, zein dira, zuon ustez, itaun hauei dagozkien erantzunak? Diogenes Alexandro handiari eguzkia ez estaltzeko eskatzen Diogenes berak ardura handia hartu zuen, batzuek txakur soiltzat hartu arren. Bere ardura da aipagarrienetako bat, norberaren ideal eta printzipioekin konsekuentea izatea, koherentzia. Hori bai da arduratsua izatea, hori bai, askatasuna. Posted by: Sugoi.2007/11/28 12:53:17.756000 GMT+1\n2007/11/25 20:40:55.082000 GMT+1\nSi no dejo de escribir para nada, cosas sin sentido, voy a acabar teniendo un ataque de nervios. Llevo horas garabateando páginas con tonterías en las que ni siquiera tendría que molestarme en pensar. Y es que pensar en ciertas cosas es como buscar la formula de la eterna juventud, totalmente inútil y una perdida de tiempo. Pero como decía Nietzsche, nosotros no pensamos en las cosas, son los pensamientos los que nos invaden a nosotros. Por eso no puedo dejar de pensar en cosas absurdas. ¡Socorro! Es la invasión de lo absurdo, que alguien me ayude! Qué asco, qué aburrimiento... toda la vida igual, pensando en gilipolleces. Ocupando la cabeza con preguntas sin respuesta, como si no tuviera cosas mejores en las que pensar.Tendría que darme de cabezazos contra la pared, puede que con el dolor consiguiera apartarte un poco de mi mente... aunque la verdad sea dicha, no me apetece pegarme una paliza, así que voy a hacer uso de las drogas. Chocolate, alcohol, hachis... algo de esto me ayudará a olvidarte durante un rato digo yo, o por lo menos veremos si se acerca a sustituirte. Porque, al fin y al cabo, ¿Es posible olvidar? Hay quien dice que sí, con mucha seguridad, a mí, en cambio, me cuesta creermelo. No sé. Eso quiero yo, olvidarte... en realidad no es verdad, no quiero, pero creo que me vendría bien.Eres imposible. Por lo menos para mí, inalcanzable. Eres el juguete que no me regalaban ninguna de la navidades, porque era demasiado caro. Nunca lo tuve, y tampoco tendré nunca nada contigo, nunca podré acercarme a tí.Balada del amor imposible\nPosted by: Sugoi.2007/11/25 20:40:55.082000 GMT+1\n2007/11/21 21:43:34.953000 GMT+1\nTxikitako uneak gogora ekartzen dizkidan musika belarrietan, bolumena topera, kaskoak puxkatzeko haina. Dena pasatzen da ziztu bizian begien aurretik, etxe bat, beste etxe bat, agure bat eta atso bat besotik helduta, ospitalea... denak zorabiatzen nau, diapositibak bailiran, etengabeko irudi aldaketa. Hori dakar bidaiatzeak, lanetik etxera soilik bada ere.Autobusetik jaitsi eta segituan okertu dut gorantz burua, eta begirada ilargira zuzendu, momentu horretan bertan nau harrapatu. Inperfektua zegoen, ez zuen zehazka itxura, ez gazta borobilaren itxura ere, eta zirkunferentzia erdiaren antzik ez diot nik antzeman. Betetzeko bidean dago egun hauetan, hori bai, eta erdiko fasea pasa omen du.Inperfektotasun hori, ordea, izan da liluratu nauena. Oinez jarraitu dut, egoiotza helburu, begiak zerutik aldendu ezinik, eta neure buruari galdetuz nola izan daitekeen hain ederra.Hodei erraldoi bat neukan buru gainean, gainontzekoa oskarbi zegoelarik, eta ilargia honen atzean zegoen, baina ongi asko ikus zitekeen. Izan ere, hodeia handia zen, baina ez Euskal Herrian izaten ditugun hodei beltz eta lodi horietakoa, ia erabat gardena baizik.Ez dakit zer dela eta, baina oso ondo sentitu naiz minutu labur horietan, entzuten nengoen musika nire bizitzako une horren soinu banda bilakatu da, ezin hobea...Konturatu naiz horrelako momentuak zeinen garrantzitsuak diren guretzako, eta zein gutxi bizitzen ditugun, benetan sentitu eta gozatzen ez ditugularik. Baina kontu hau, beste baterako utziko dut...\nPosted by: Sugoi.2007/11/21 21:43:34.953000 GMT+1\n2007/11/20 10:09:50.460000 GMT+1\nDuela hamabost minutu piztu dut irratia, munduan gertatzen ari denaz pixkat jakitun egoteko, azken aldian nahiko isolatua egon naiz eta. Euskadi irratia jarri dut, egia esan beti entzuten dudana da, euskaraz gehiago entzuteko edo. Kontua da, irratia piztu dudanean ume batzuk ari zirela bata bestearen atzetik dagozkien eskubide guztiak aipatu edo aldarrikatzen. Polita iruditu zait haurrek beraiek aldarrikatzea bermatua eduki beharko luketen guztia, baina aldi berean pena handi batek hartu nau.Gaur, umearen nazioarteko egunean, milaka umeek beraien eguna dela ere ez dute jakingo, lanean jarraituko dute, gaixo edota gosez hiltzeko bidean. Gure gizartean bizi diren umeen eskubideak baino ez gara aldarrikatzen ari. Ondo dago lehen munduko umeen eskubideak aldarrikatzea, izan ere, uste duguna baino ume gehiagok dituzte arazoak miragarria dirudien mendebalde honetan, baina ez ditzagun ahaztu heldu esplotatu bezala bizitzera kondenatuak izan diren haur guztiak, ez dezagun ahaztu euren sufrimendua... beraiek, hemengo haurren balio berbera baitute, askotan kontrakoa dirudien arren. Noiz hasiko ote gara zerbait aldatzen? Zoritxarrez, ez dut nik ikusten inorengan (neu barne) ezer aldatzeko borondaterik... hau inpotentzia!\nPosted by: Sugoi.2007/11/20 10:09:50.460000 GMT+1\n2007/11/18 16:33:39.482000 GMT+1\nSoilik egun batez...\nNormalean ez ditut data seinalatuak gehiegi atsegin, aspergarria iruditzen zait egun zehatzetan norbait zoriondu edo opariren bat erosi behar izatea, ez nahi duzulako, baizik eta tokatzen delako. Gaurko eguna ere ez da pozteko ezer, izan ere, gaur hiru urte betetzen dira lagun ona batek alde egin zuenetik, betiko desagertu zenetik. Bai, atzo izan zela dirudien arren, hiru urte pasa dira meningitisak egun batetik bestera Igone hil zuenetik. Agian ez nuke gaur soilik bere izena aipatu behar, baina ezin ditut betiko esaldiak errepikatu, ez naiz horretarako gai. Gustatuko litzaidake esatea inoiz baino gertuago sentitzen dudala, ezinezkoa zait ordea. Gero eta urrunago sentitzen dut egunak aurrera egin ahala, oroitzapenak dira berarengandik gelditzen zaidan bakarra, eta hauek ere aldatuz eta galduz doaz denboraren laguntzaz. Benetan zaila gertatzen zait gaur egun, laguna azkenik entzun eta hiru urte beranduago, bere ahotsa zen bezalakoa gogoratzea, ezin dut neure buruan ahots hori birsortu lehen egin ohi nuen moduan. Testu hau bigarren pertsonan idatzi nahiko nuke, berari esan nahiko nioke gutzia eta paregabea litzateke entzuten nauela sinestu ahal izatea... aitzitik, ez dut uste inon dagoenik, ez dut uste entzun nazakeenik, are gehiago, ez dut uste bere existentzia ezagutzen genuen horien pentsamendu eta ametsetatik haratago doanik. Eta egia esan, horrek poztu egiten nau, oraindik Igoneren izaera oroitzeko kapaza bainaiz eta ziur nago ez litzaiokela gustatuko ikustea zenbat gauza galtzen ari den, zenbat urte gelditzen zitzaizkion aurretik. hainbeste maite zuen bizitza non azkarregi saiatu zen berau topera disfrutatzen, baina orain atzera begiratzen dudanean, bere jarrera bitalista hori zertxobait miresten dudala onartu beharrean nago. ez dut esango munduko pertsonarik onena zela, hori edonoren hiletan botatzen diren hipokresia bat besterik ez litzateke izango. Nire laguna ez zen perfektua, eta ez zizkion maite zuten zenbait pertsonari gauzak errazegi jarri, ez zuen normalean zuzentzat hartzen den bidea hautatu, azken finean, ez zen zehazki aingerutxo bat. Baina nik maite nuen, nire laguna zen, konfiantza handia nuen berarekin... eta inork espero ez zuenean, hamabost urte baino ez zituela, berriro sekulan ez bueltatzeko joan egin zen. Horregatik ez dut beti bihotzean eraman nahi, horregatik ezin dut etengabe gogoan izan, gogorregia da urteko egun guztieta bera oroitzea, eta pentsatzea zein bidegabe den heriotza berton geratzen garenontzat. Ez naiz kapaz 2004ko azaroaren 18an sentitu nuena behin eta berriz sentitzeko, eta gainera ez dut nahi, ez daukat horretarako gogorik. Beraz, nahikoa dut gaurko eguna pixka bat gehiago sufritu eta tristeago egoteko. Egia da gehienetan alaitasunez gogoratzen ditudala berarekin pasatako momentuak, izan ere, une asko igaro ditugu elkarrekin eta horietatik garunean gordetzen ditudan guztiak izan dira politak eta dibertigarriak, dena den, nire maskorra kontrakoa adierazten saiatzen den arren, ikaragarri sentitzen dut oraindik bere falta. Badakit ez dudala inoiz guztiz ahaztuko, eta hori bada zerbait, baina zorionez bai ahaztuko dut mina, eta ikasiz noa dena pasatzen dela ekaitzaren antzera, ezer ez da betirako. Momentuz izugarri kostatzen zait lagunaren gurasoei begietara begiratzea, beraiekin hitz egitea, espero dut hori ere gainditzeko gai izatea, denbora beharko dudala badakit ere. Behintzat, Igone, ametsetan hitz egin ahal izango dizut zuri zuzenean, bigarren pertsonan, nire ametsetan agertzean beti zaudelako ni bezain bizirik, entzuten nauzulako. Hori daukat gutxienez zurekin egoteko, finean, ametsak amets diren bitartean, inork ez daki errealitatetik oso urrun aurkitzen dela. Ametsak nireak izango dira, eta hauetan zu benetakoa izango zara zeharo, nik horrela desiatzen dudalako. Posted by: Sugoi.2007/11/18 16:33:39.482000 GMT+1\n2007/11/16 12:12:35.755000 GMT+1\nProtagoras (iruzkina)Protagoras irakurri ondoren eta jakinik Platonen testu guztiak elkarrizketa modura egituratuta daudela, agian hasteko egin beharko genukeen lehen galdera hurrengoa da: zer dela eta idazten zuen beti Platonek aurretik elkarrizketa bat izan balu bezala? Zenbaitek esan lezakete gustu kontua baino ez dela, berritzailea izateko gogoa akaso, liburu ezberdinak idatzi nahi izatea. Hori, ordea, epai azkarregia iruditzen zait niri. Platonen pentsamendua zertxobait aztertuta, ikusiko dugu nola Gobernari filosofo izatera iristeko, pentsalariak arlo zehatz batzuen lanketa proposatzen zuen, bide horretatik ontasunera ailegatzea posible izaki. Tartean bazeuden soinketa (men sana in corpore sano), geometría eta beste hainbat lanketa gai. Baina dialektika zen piramidearen kuspidean aurkitzen zen jakituria absolutua lortu ahal izateko azkeneko pausua. Eta hori, argi asko isladatzen da bere idazkietan. Baina, zer da dialektika? Eta zergatik ematen dio Platonek hainbesteko garrantzia? Hiztegian begiratuz gero hau da lortuko genukeen definizioa, errealitatea bere kontraesanak agerian jarriz eta haiek gainditzen saiatuz aztertzen duen arrazoiketa-metodoa. Nahiko baliagarria zaigu ondoren datorrena azaltzeko. Gure pentsamendua elkarrizketa bat da. Txikitatik, kontziente edo inkontzienteki etengabe ari gara geure buruarekin eztabaidan, kontraesanak sortzen zaizkigu eta geure kabuz saiatzen gara azaltzen zaizkigun arazo horiek askatzen. Horretarako, nahigabe izanik ere, halako lista bat egiten dugu buruan, zer da egiazkoa eta zer ez? Zerk merezi du? Zeintzuk dira alde onak eta zeintzuk txarrak? Etengabeko argudio trukaketa bat gertatzen da geure garunean, hori da pentsamendua, eta bizitza osoan horrela dirau. Baina helduz goazen heinean, gero eta ohikoagoa bihurtzen da barne elkarrizketa horiek kanpoaldera atera eta hainbat pertsonaren arteko ikuspuntu kontua bilakatzea. Sokratesen esaldirik famatuena erabiliko dut ondoren datorrenari oinarri bat emateko, ezer ez dakidala baino ez dakit. Paradoxa polita Sokratesena, ironiaz betetako paradoxa. Zergatik ironia? Esaldi honek norberak jakituriarekiko dituen mugak onartzeko modua da, ironia, azken finean. Ironia gizakiaren berezko ezaugarri bat dela esan genezake, orain egiazko zerbait esango bagenu, agian egiazkoa litzateke, bai. Baina beste testuinguru batean esaten den eta aurretikoaren aurkakoa den beste zerbaitekin konparatuz gero, akaso ez da hain egiazkoa izango lehenengo zerbait hori. Testuinguruak egia baldintzatzen du, ez baitago egia absoluturik. Ironiak ez ditu ordea soilik muga horiek onartzen, are gehiago egiten du, hizkuntzaren eta jakituriaren muga horietara ahalik eta gehien hurbiltzen saiatzen da, eskuartean daukagun frutari ahalik eta zuku gehien ateratzen saiatzeko tresna da. Izan ere, Sokratesen esaldiak irekitzen du benetan jakituariarenganako bidea, ez absolutua, nik ez baitut horrelakoetan sinesten, baina bai gero eta ezagutza handiagoa. Benetan zerbait jakiten hasteko baldintza, dakiguna kolokan jar dezakegula onartzea baita. Gure ezagutzak zalantzan jartzeko bide egokiena, aurkako argudioak ematea litzateke, eta horren inguruan eztabaida sortuz, erdibideko erantzun bat aurkitzen saiatzea, posiblea den guztietan behintzat. Dialektikak ematen digu aukera hori. Demagun lagun talde batean gaudela eta bakoitzak gai berdinaren inguruan bere iritzi propioa duela, eta hauek aldi berean ez daukatela elkarren artean zerikusirik. Iritziak mahai gainean jartzen baditugu, eta jarraian etorriko diren kontrako argudioak gaindituz bagoaz, gutxinaka iritzi horiek hurbiltzen joango dira, eta kasu askotan zerbait adostea ere lor liteke argudiaketa zuzenaren bidez. Tranparik erabili gabe. Bakoitzak zenbat eta argudio gehiago eman, bere tesia zenbat eta zuzenago defendatu, orduan eta indar gehiago izango du tesi horrek. Horregatik da dialektika Gobernari filosofoak dominatu beharreko disziplina bat, bere tesia indartu beharrean dagoelako herriaren aurrean, hauei Platonek aldarrikatzen zuen egia absolutua erakutsi ahal izateko.Egia esan ez dut uste Platonen helburua erdiko bidea bilatzea zenik, are gehiago, esango nuke pentsalariak nahiko argi zituela bere ideiak Protagoras idatzi zuenerako, eta ziur asko pentsatuko zuen bere egia zela balioduna zen bakarra. Hala ere, testuak elkarrizketa modura idazteak margen handiagoa ematen zion. Hau da, bere tesia aldeko argudioez janzteaz gain, tesi horren aurkakoa zena baliogabetzea zeukan, hala, bera defendatzen ari zen iritzi horri indar gehiago emanez. Liburuan ikus daiteke hori argitasunez, mahai gainean jartzen dira bai Sokratesen argudioak bai Protagorasenak, eta pixkanaka Sokratesek, Protagorasen argudioei kontra eginez, gainditu egiten du bere tesia baliogabetuko lukeen beste edozein argudio.\nPosted by: Sugoi.2007/11/16 12:12:35.755000 GMT+1\n2007/11/09 10:48:30.092000 GMT+1\n...sutzen ari ote naiz...\nEsan didate amodio bat sekretuan mantentzea zaila dela.Kontatu didate sekretuak denbora luzean gordetzea gero eta gogorragoa dela.Entzun dut, sekula kanpoa ikusiko ez duten informazioek, su hartu eta barnetik erretzen zaituztela. Agian txoriek kantatzen dituzten gauza guzti horiek, kaletik paseoan noala oihukatzen dizkidatenak egia dira. Baliteke gure beldur eta kezkak konpartitzeak halako barne askatasun bat ematea benetan, momentu batzuez baino ez bada ere. Baliteke. Noizbait holako esperientziarik izaten badut... kontatuko dizut, ez izan zalantzarik. Momentuz jarraituko dut, neguan behintzat, barruan bero hau sentitzen, horrela ez dut hainbeste arropa janzteko beharrik izango.\nPosted by: Sugoi.2007/11/09 10:48:30.092000 GMT+1\n2007/11/06 21:59:24.163000 GMT+1\nDonostian bizi berria hastean, lagun batekin etorri nintzen egoitzara bizitzen. Ez daukagu telebistarik, eta ordutik, ezertara engantxatuta ez egoteaz gain, denbora ez dut hain erraztasun handiz galtzen. Egia esan, ez dut bere falta batere somatzen, ez dut berau ikusteko beharrik, eta zabor gutxiago sartzen zait gainera garunean. Ez dut uste telebista asmakizun txarra denik, ez horixe, baina polvora ez omen zen txarra izan ere bere momentuan, edo behintzat ez zen txarra asmatzailearen asmoa. Hala ere, badirudi gizakiok guk geuk sortzen ditugun baliabideei erabilera txarra emateko gaitasun berezia daukagula. Ez dut txapa filosofiko edo etiko-estetiko bat emango, ez dut esango telebista beti didaktikoa izan behar duenik, ezta gutxiago ere! Telebista, ordenadorealez, tresna bat da, eta hamaika modutara erabil dezakegu. Nire ustez bi eginkizun nagusi izan ditzake, bata didaktikoa, eta bestea entretenigarria edo aisia nolabai betetzekoa. Asko ikasi daiteke telebista bitarteko bezala erabiliz, informazio interesgarri handia trasmititu daiteke era egokia aurkituz gero, umeentzako jolas-moduak, helduentzako benetan misteriotsu zaizkigun gauzak... Ostera, lehenago esan dudan bezala bizitzan dena ez da ikastea edo pentsatzea, buruhausteak alde batera uztea ere komeni da noizean behin, eta horretarako paregabeak dira zenbait programa. Baina heldu gara puntu batera non jada ez dagoen zer aukeratu. Antza, programa mota batek dauka arrakasta, jende famatuaren bizitzak kontatzen dituztenak, eta kasu batzuetan are gehiago, jende anonimoaren bizitza famatu bilakatzen duten programak. Zintzoa izan behar badut nik ez daukat ezer programa hauen aurka, gainera, zergatik gezurretan ibili, nik ere askotan ikusi ditut. Hasieran entretenigarriak iruditzen zitzaizkidan, orain aspertu egiten naute... baina, en fin, hori beste kontu bat da. Ulertzen dut zenbait pertsonari programa mota hauek gustatzea, beste batzuei pressing catch ikustea gustatzen zaien era berean. Ados, ez daukat horrekin arazorik. Baina mesedez, zergatik kristo ez daukat nik gustuko dudan zerbait telebistan aurkitzeko aukera? Telebista digitala kontratatuta ere ez dituzte eta programa onak ematen!!!Dena den, hori ez da gehien kezkatzen nauena, kezkatzen nauena da programa arrosek (deitu nahi eran) hainbesteko audientzia izatea, gauza bat da norbaiti gustatzea eta beste gauza bat estatu osoan gehiengoak ikustea. Kezkatzen nauena da dokumental eta serie historiko baten bat kendu edo gauean berandu jarri behar izatea audientziarik ez daukatelako... benetan flipatzen dut honekin... mundu guztiak ikusten ditu bihotzeko programa horiek, ala ze hostia pasatzen da??Sentitzen dut gorroto duzuenongatik, baina berriro aipatu behar dut Sanchez Dragó eta bere hitz batzuk nire egin oraingoan, orain daukaguna ez da telezaborra, izan ere, zaborra birzikla daiteke, telekaka da, ez baitago horrekin zer eginik!!!\nPosted by: Sugoi.2007/11/06 21:59:24.163000 GMT+1\n"Oso gustuko dut amestea, ametsek momentu batean desiratzen duzuna nolabait bizitzeko aukera ematen dizute, ametsek ilusionatzen gaituzte eta ilusio edo desirak praktikan jartzeko indarra eta gogoa eman diezagukete. Nork ez du amets goxo bat izan noizbait eta esnatzerakoan gauza bera amesten jarraitu nahi izan? Ametsak, errealitate birtuala dira, teknologiarik gabeko errealitate birtuala, itxi begiak eta ireki adimena eta irudimena!"Idatzi egidazu!Liburu eta artikuluakBlog & Roll SchoolDiarios desde la FranjaInon izatekotanSisifo lezLehortetik ihesiAmuitzThe Indezentsntik_ngaizIn CrescendoMick Ostolazaerrealitatea zirriborratuzSasi guztien gainetik, laino guztien azpitik...NotebookEstraperloanzapata azpietan ibiltari dabilen fresazko txikleariNairobitarraDenetik - BorthuzaiErantzunen zainAlua MunduaIsiltzen banaiz ez da hitzik ez dudalakoConfesiones de un transeunteEl Mito de la realidad\nInfo7 - EH osoko irratia\nLohitzune RodriguezCreate Your Badge\nUmearen nazioarteko egunaaitor\nWonderwall - Oasischeap louis vuitton bags\nWonderwall - Oasis air max 2012\nBetiko zai naukazu Igone...arrate


Charlie Hebdorekin Hipercor gogoan | munean\nCharlie Hebdorekin Hipercor gogoan\nPublicado en enero 9, 2015 por Biturie\nEz naiz bakarra izango. Azken orduotan ezin utzi ETAren eta islamiar muturrekoen arteko jarduna (kriminala omen Eusko Legebiltzarreko alderdirik gehienentzat; ez, ordea, Bildurentzat) konparatzeari. ETAren iragana ulertzeko Frantziara jo behar egunotan. Ideia eta sinesmen baten izenean hil, erail, bizia kendu gizakume bati, hainbati. Inguruak –han eta hemen- erreakzio berdina. Han Frantzian, Europa osoan: islama bortizkeria da, bazterkeria, intolerantea…. ez dago zereginik haiekin, euren erreibindikazioak onartzea arrazoia ematea da; arrazoi faltan akaso?. Hemen, Euskal Herrian: nazionalismo guztiak totalitarioak dira, euskaldunekin ez dago zereginik, gaur bihar baino gutxiago eskatuko dute, gogor egin behar zaie,…. Hipercor-koa gogoan, Charlie Hebdo-koa sufritzen.\nDiote, askok eta askoak, ekialde hurbilean Mendebaldeko herrialdeek petrolio bila egindako triskantzen ondorioa dela. Nik duda egiten dut. Dakidana da, atzo irandar bati entzun nion moduan, islamiarren gorrotorik ankerrenak haien artekoak direla, xiitek sunitak hil gura dituztela eta saudiarren Arabakiak Iran desagerrarazi gura duela. Eta, noiz edo noiz zipriztinen bat Mendebaldean. Zipriztina, eta milioika herritar musulman Europa aldean, haurrez josita, Europa islamiarraren alde erditu eta erditu.\nEsan bezala, herenegun Parisen 12 herritar erail dituzte islamiarrek (gehiegi esatea agian, “islamiar zenbaitek” akaso?), eta duela 28 urte ETAk 21 erail zituen Hipercor-en kontrako atentatuan. Ez da ba harritzekoa, larunbateko manifestazioaren aurrean, baten batzuk “Euskal presoak Euskal Herrira” oihukatzen duten artean, besteak batzuk “Euskal Presoak a tomar por el culo” aldarrikatzea. Jendea hiltzeari utzi eta hiru urtera ere eraildakoen odolak hor dirau, gorrotoaren ondoan, hurbil-hurbil.\nAgian atzoko Parisekoak lagun dezake Bertzelonako Hipercor-en gertatutakoa ulertzen. Hala ere, egoerak guztiz dira bestelakoak, ze ETAk badaramatza urte batzuk geldirik, normaltasunean murgilduta, konbentzionalismoari lotuta. Armak bazter utzita, nahiz eta oraindik ere esaten duten badutela hor nonbait herdoildutako armategiren bat.\nIrudipena dut islamiarrek (gehiegi esatea agian, “islamiar zenbaitek” akaso?) hasi besterik ez dute egin euren gerra santua. Hemen, gurean, 50 urte iraun zuen; hori, oso garai diferentetan.\nLarunbaterako manifestaziorako deia egin dute. Ni han izango naiz. Eusko Jaurlaritzak eta nire alderdi PNVk zer egingo duten bost axola zait. Aspaldian ez dut inolako loturarik nire Aldediarekin, ez eta garai bateko alderdikide adiskideekin. Gaur goizean entzun dut presoak prest agertu direla Jaurlaritzarekin hitz egiteko. Bejondeila!! Nik neure erara pentsatzen dut, eta ez dut inguruko mugimendu interesatuen esperoan egon beharrik.\nEz dut kartzeletatik ateratzen direnen errukirik. Bete dute euren fetxoriei dagokien zigorra, eta kalean behar dute. Amen.\nZein gaiztakeria leporatzen zaie Otegi, Zabaleta, Diez eta beste hainbat preso politikori? Gaur tirorik ez bada, Hiperkor eta Charlie Hebdorik ez bada, haiei esker da neurri handi batean. Besarkada bana preso politiko guztientzat; nik politikotzat jotzen ditudan presoentzat, alegia. Gainerakoak, jarritako zigorra bete badute, kalera.\nLarunbatean Bilbon dugu hitzordua. Ordura arte.\n6 pensamientos en “Charlie Hebdorekin Hipercor gogoan”\nzur eta lur en enero 9, 2015 en 8:58 am dijo:\nUMORE triste baino erreala\nOlarizu en enero 9, 2015 en 2:46 pm dijo:\nGogoratu ETAk abisu eman zuela. Poliziek, zoritxarrez, ez zuten ezer egin jendea salbu jartzeko, eta hortaz, gertatu zena. Estatuak berak onartu zuen esaten ari naizena, 2003-ko uztailak 23-ko sententzian.\nzur eta lur en enero 9, 2015 en 6:23 pm dijo:\nETAk utzi zuen bere ekintzaren ondorioak bere etsaiaren esku.\nEta akats tekniko baten esku ere.\nBalizko basakeriaren ondorio guztiak asumitu behar dira ekintza hori erabakitzen den unetik eta ezin bilatu errudunik beste nonbait.\nGuda bazen gudako logikak nagusi , ala ez ?\nEta helburua : Frantziako interes ekonomikoak.\nGiza ondorioak eta ondorio politikoak.\nBere historian ezker abertzaleak izan duen krisi haundienetariko bat eta Katalunian zuen miresmen eta laguntza haundiaren galera ia absolutoa.\nETAran ekinbidea borroka politikotzat zeukan jende askok terrorismo politiko bezala ikusi zuen ekintza hori ( eta ekintza gehiago ) esaten ez zuen arren.\nkema en enero 10, 2015 en 1:43 am dijo:\nEgongo naz be bai, EPPK’k esanda ta gero nola ezetz! gainera lana ba dut Bilboan ordun… elkar ikusiko dogu.\nAndoni en enero 11, 2015 en 7:06 am dijo:\nInork ikusi zuen hau……??\nzur eta lur en enero 11, 2015 en 9:52 am dijo:\nNik ikusi nuen manifestazioa hori Bidebarrieta kalean iluntzeko zortzi ta erdietan edo.\n300 persona asko jota nik ikusi nuenean.\nManifestazioa burutu bitartean ” Amnistia eta Askatasuna ” leloarekin kartelak itsatsi zituzten.\nEntzun nituen ” Kale borroka herri borroka da” eta ” Amnistiarik gabe bakerik ez “.


06 « abuztua « 2020 « Prentsa oharrak\nAtxilotua adingabeko seme-alaben aurrean bikotekideari eraso egiteagatik\nKategoriak: Udaltzaingoaren eta suhiltzaileen jakinarazpenak — Etiketak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 6 abuztua 2020 12:32\nUdaltzainek atzo 40 urteko gizonezko bat atxilotu zuten adingabeko seme-alaben aurrean bikotekideari eraso egiteagatik genero-indarkeria delituaren ustezko egile gisa.\n11:30 inguruan, emakume batek 092 zenbakira deitu zuen udaltzainak Erdi Aroko hiriguneko etxebizitza batera joan zitezela eskatuz bikoteak eraso egin ziolako eta eskuetan labana zuelako. Bikoteak emandako azalpenen arabera, familiako eztabaida hartan, gizonezkoak eraso egin zion emakumeari eta, ondorioz, udaltzainek atxilotu egin zuten. Gaur goizean jarriko dute epailearen esku.\nBestalde, errekisitoria judizial bat zuen 22 urteko gizonezko bat atxilotu zuten. Astearteko 17:30 inguruan, patruila batek Sansomendi auzoko lorategi batean musukorik ez zeramaten eta bide publikoan edaten ari ziren bi gazte ikusi zituen. Administrazioko salaketak egiteko identifikatu zituztenean, haietako baten aurka bilatzeko, atxilotzeko eta Gasteizko epaitegi baten aurrera eramateko agindua zegoela egiaztatu eta, ondorioz, gauzatu egin zuten.\nUdaltzainek azken 48 orduetan 16 zirkulazio-istripu erregistratu dituzte. Guztira hiru zauritu izan dira istripu horietan.\nBestalde, abuztuaren 4ko arratsaldea eta atzoko eguna, Andre Maria Zuriaren jaieguna, jairik gabeko testuinguruan normaltasunez igaro zirela jakinarazi dute. Andre Maria Zuriaren eta Espainiako plazetarako sarrerak kontrolatzeko abian jarritako dispositiboa gorabeherarik gabe garatu zen hiritarrei esker; izan ere, “Aurten ez” kontzientziazio-kanpaina errespetatu zuten.\nBestalde, asteartean, abuztuaren 4an, udaltzainek bi lokal prezintatu zituzten Eusko Jaurlaritzako Osasun Publikoa eta Adikzioak Zuzendaritzak emandako aginduaren arabera.\nSuhiltzaileek atzo Errekatxiki kaleko eraikin batera joan behar izan zuten bertako bizilagun batzuek atarian gas-usaina zegoela ohartarazi zutelako. Gas-neurketak egin zituzten eta emaitzak negatiboak izan ziren, baina teknikari espezializatuak bertaratzeko eskatu zuten. Haiek ihes txikiak aurkitu zituzten eta, horrenbestez, gas-hornikuntza moztu behar izan zuten. Etxebizitzak, beraz, ur berorik gabe geratu ziren.\nTokiko Gobernu Batzarra (2020-08-07)\nWebgunean Tokiko Gobernu Batzarra 2020ko abuztuaren 07an (ostirala), 9:00etan, egingo duen ohiko bilkuraren gai-zerrenda\nKategoriak: Prentsa oharrak — Etiketak: Bisoi europarra, Ingurumen Plangintza eta Kudeaketako zinegotzi César Fernández de Landa, Josean Galera Arabako Foru Aldundiaren Ingurumen Saileko diputatua, Salburua — Komunikazio Zerbitzua / Servicio de Comunicación — 10:08


PDF (246 KB - 4 orri.)\nArtikulu bakarra.– Euskal Herriko Agintaritzaren Aldizkarian argitaratzea Muxikako Udalarekin sinatutako lankidetza-hitzarmenaren testua, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 38.4.b) artikuluan ezarritakoa betetzeko (Euskal Autonomia Erkidegoko Administrazioari zuzendutako idazkiak udal erregistroetan aurkezteko lankidetza). Honen eranskinean dago testu hori.\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN EKAINAREN 2KO 51/2020 EBAZPENARENA\nHITZARMENA, EUSKAL AUTONOMIA ERKIDEGOKO ADMINISTRAZIOAREN ETA MUXIKAKO UDALAREN ARTEKOA, HERRI ADMINISTRAZIOEN ARAUBIDE JURIDIKOAREN ETA ADMINISTRAZIO PROZEDURA ERKIDEAREN AZAROAREN 26KO 30/1992 LEGEAREN 38.4.b) ARTIKULUAN EZARRITAKOA BETETZEKO DENA\nBegoña Enbeita Maguregi andrea, Muxikako Udaleko alkate-lehendakaria, udal horren ordezkari gisa.\nAipatutako lege-xedapen hori betetzea eta herritarren eta administrazio publikoen arteko harremanak erraztea da gaur sinatzen den hitzarmen honen helburua; izan ere, administrazio sinatzaileek lehendik zuten asmoa gauzatu egiten da hitzarmen honen bidez, hau da, herritarrek EAEko Administrazioaren edozein organo edo erakunderi zuzendu nahi dizkioten agiriak Muxikako Udalaren erregistroetan, eraginkortasun osoz, aurkeztu ahal izatea.\nLehenengoa.– Hitzarmen honen helburua da, EAEko Administrazioari eta haren menpeko edo hari atxikitako berezko nortasun juridikodun zuzenbide publikoko erakundeei herritarrek zuzentzen dizkieten eskaera, idazki eta jakinarazpenak Muxikako Udalaren erregistroetan aurkeztu ahal izatea.\nBigarrena.– EAEko Administrazioari eta haren menpeko edo hari atxikitako lotutako berezko nortasun juridikodun zuzenbide publikoko erakundeei herritarrek zuzentzen dizkieten eskaera, idazki eta jakinarazpenak Muxikako Udalaren erregistroetan aurkezten direneko data hartuko da kontuan interesatuek epeak betetzeari dagokionean; ildo horretatik, Administrazio Publikoen Administrazio Prozedura Erkidearen urriaren 1eko 39/2015 Legearen 30. artikuluan ezarritakoari jarraituko zaio.\nHirugarrena.– Muxikako Udalak honako konpromiso hauek hartzen ditu:\na) Muxikako Udalari, EAEko Administrazioa osatzen duten eta haren menpe edo hari atxikita dauden organo eta erakundeei buruzko informazioa ematea, bai eta informazio hori, etengabe, eguneratzea ere.\nb) Muxikako Udalari baliabide egokiak ematea, berorrek, EAEko Administrazioari eta haren menpeko edo hari atxikitako zuzenbide publikoko erakundeei buruzko informazioa eman diezaien herritarrei.\nSeigarrena.– Hitzarmen honen indarraldia Administrazio Publikoen Administrazio Prozedura Erkidearen urriaren 1eko 39/2015 Legean erregistro elektronikoari buruz jasotako xedapenak indarrean jartzean amaituko da, eta muga lau urtekoa da, Euskal Herriko Agintaritzaren Aldizkarian argitaratu eta hurrengo egunetik hasita.\nHitzarmen honen formalizazioa nahiz iraungipena, Euskal Herriko Agintaritzaren Aldizkarian, Bizkaiko Aldizkari Ofizialean eta Muxikako Udaleko iragarki-taulan argitaratuko dira.\nZazpigarrena.– Hitzarmen honen interpretazioa eta aplikazioa direla-eta sor daitezkeen zalantzen eta eztabaiden inguruko erabakiak hartzea, Gobernantza Publiko eta Autogobernuko Sailburuari dagokio; erabakiok betearazleak izango dira eta haien aurka, administrazioarekiko auzi-errekurtsoa aurkeztu ahalko da.\nMuxikako Udaleko alkate-lehendakaria,\nBEGOÑA ENBEITA MAGUREGI.


ICE-3 germaniar abiadura handiko trena Burdinbideak\nTrainz 2006ko otsailaren 12a\nBeste klasiko bat ICE (Izotza) izenekoa. Herbeheretan eta austrian ere ikus dezakegu baina germanian zehar da bere bizitokia. EMU-8 klasekoa da, hau da 8 unitate osatuta. Gehienezkoa abiadura 330 kilometro ordukoa da. Lehenengo hiru bagoiak lehenengo klasekoak dira, gero bar dugu, eta atzean bigarren klasekoak dira.


LARRAMENDI KONTAKATILU: GABONAK\nKaixo! Gu Larramendi Kontakatilu prentsa-bulegoko kazetariak gara. Aldizkari honetan gure ikastolako, Andoaingo eta inguruetako berriak argitaratuko ditugu. Albisteez gain, bideoak eta bestelako lanak egingo ditugu kurtsoan zehar, eta kalean ere ibiliko gara, informazioa eskuratzeko. Espero dugu zuen gustukoa izatea, eta gogoratu: kontakatilu hutsak gara!\n2016(e)ko urtarrilaren 7(a), osteguna\nAndoaindar batzuek diote Gabonak ez zaizkiela gustatzen, mahaian beti norbait faltan botatzen dutelako eta gastu handiak sortzen direlako. Gehien gustatzen zaiena urtarrilaren 7-a da; izan ere, Gabonak bukatu eta beste urte batete osoa geratzen da berriro data horiek iristeko. Badago Gabonak gustatzen zaizkionik ere, noski: turroia, polboroia, errege roskoa, mariskoa etab. jatea gustuko duena! Antza denez, oso gozo zaleak dira batzuk!\nBestalde, jende gehienak prezioak asko igotzen direla esaten du, baina baten batek prezioak igo eta jaitsi egiten direla esan zigun. Pertsona gehienek, gabonetan gustuko dutena familian egotea, jatea, baserritarrez janztea, abestea eta, gehienbat, oporretak egotea.\nLoteriari dagokionez, askok ez dute loterian sinisten, trukatuta dagoela uste baitute. Beste batzuek, berriz, sinisten dute, jendeari tokatu zaiolako eta ez dute itxaropenik galtzen...\nOpil lehiaketak ere aipatu dizkigute... Normalean, festa-giroarekin lotzen dituzte andoaindarrek Gabonak. Hori bai, nahiz eta festa alaia izan gastu handia pilatzen dela esan ziguten: opariak, bazkariak, afariak…\nAskok abesteko ohitura ere ez dute galdu; horrela, haur, gazte eta helduak abestera irteten dira.\nEgilea: O ordua: 03:01\nArrunta gaia. Gaiaren irudien egilea: gaffera. Blogger zerbitzuak eskainia.


CEINPRO - Segurtasun Politika\nKudeaketa Sistema Integratuaren Politika: Kalitatea, Ingurumena, LAP, Informazioaren Segurtasuna, Ikasgela Birtuala.\nCeinpro hasierako prestakuntza eta lan-prestakuntza emateko ikastetxe pribatu itundu eta homologatua da. Bai prestakuntza-edukiei bai garapen teknologikoari dagokionez etengabeko berrikuntzan aritzeagatik nabarmentzen da.\nCeinprok kudeaketa-sistema integratu bat ezarri du –kalitatea, ingurumena, laneko segurtasuna eta osasuna, informazioaren segurtasuna eta prestakuntza birtuala kudeatzeko sistema batez osatua–, EFQM bikaintasun-ereduari jarraituz. Sistema hori honako printzipio, helburu eta konpromiso hauetan oinarritzen da:\nGure prestakuntza-eskaintza herritarren beharretara egokitzea, gure ikasleak eta bezeroak leialtzeko eta berriak erakartzeko.\nGizarte-inguruneari ikastetxearen jarduera eta etengabeko hobekuntzara eta proaktibotasunera bideratutako printzipioak ezagutaraztea.\nTeknologia berriekin batera eboluzionatzea, prestakuntza-produktu berriak eskaintzeko.\nInformazio-baliabideak mehatxuen aurrean babestea, informazioaren konfidentzialtasuna, osotasuna, eskuragarritasuna, legezkotasuna eta fidagarritasuna ziurtatzeko. Horretarako, informazioa eskuratu eta sarea, sistema eragilea eta aplikazioak erabiltzeko kontrolak ezartzen dira, barnean edo hirugarrenekin partekatutako informazioa atzeman, kopiatu, aldatu, galdu edo suntsitzearen kontrako prozedura zehatzak erabiliz.\nPrestakuntza birtualeko bezeroei gogobetetze-faktoreei buruzko informazioa ematea: prestakuntzak enplegagarritasunean duen erabilgarritasunaren aitortza, ikasteko metodologia eta erabilgarritasuna.\nIngurumena kutsatzea saihestea, gure jardueran sortzen diren ingurumen-eragin esanguratsuak desagerraraziz edo murriztuz, ingurumen-alderdiak behar bezala kudeatuz, natur baliabideak zentzuz erabiliz eta gure mintzaideekin modu irekian komunikatuz.\nPrebentzio-jarduera arriskuak sortzen dituzten lan-baldintzak saihestera eta ezabatu edo murriztu ahal izan ez direnak ebaluatzera bideratuta dago, kalteak eta osasunerako ondorio kaltegarriak saihesteko helburuarekin.\nPrebentzioa planifikatzean, teknika, lanaren antolaketa, lan-baldintzak, gizarte-harremanak eta ingurumen-faktoreek lanean duten eragina barne hartuko dituen multzo koherente bat lantzen da.\nProzesuetako arriskuen, arriskubideen eta eraginen ebaluazioan, langileek jarduera horiek egitean izan ditzaketen ausarkeriazkoak ez diren arreta-galtzeen edo zuhurtziagabetasunen ondorioak aztertzen dira.\nPertsonek bere gaitasunak eta ahalmenak garatzea, KSIaren filosofiarekin eta erakundearen helburuekin identifikatzea eta beren jardueretan eta jokabideetan motibazio positiboa eragingo duen gogobetetze-maila izatea lortzea.\nAplikatzekoak diren lege-eskakizunak, gure bezeroen eskakizunak eta erakundeak KSIaren aplikazio-esparruarekin lotuta bere gain hartzen dituen beste batzuk betetzea.


Dima - Iturgintza instalazioak | Bilbao - Bizkaia | Berogintza, Erreformak, Energia Berriztagarriak, Irisgarritarun proiektuak\nDIMA Iturgintza Instalazioetan, edozein iturgintza, berogintza, instalazio eta mantentze termiko lanetan, erreformetan, energia berriztagarrietan eta irisgarritasun proiektuetan adituak gara.\nBizkaian lan egiteaz gain, Gipuzkoan, Araban, Kantabria, Burgos eta Errioxan ere egiten dugu lan.\nKalitatezko instalazioak egiten ditugu, profesionaltasun osoz. Gure instalazio guztiek 2 urteko bermea dute. Eta gas eta gasoleo instalazioek, aldiz, 4 urteko bermea. Edozein gertaeraren aurrean erantzukizun zibileko aseguru bat daukagu.\nKonta iezaguzu zure ideia eta/edo beharra. Konpromezurik gabe aholkatuko dizugu konponbiderik onena eskaintzeko.\nDIMAn, mota guztietako iturgintza lanak egiten ditugu, berme eta kalitate osoaz.\nBesteak beste, honako lanak egiten ditugu:\nMota guztietako berogintza lanak eta gas instalazioak egiten ditugu, industrian alta eman baita ere.\nBesteak beste, honako zerbitzuak eskaintzen ditugu:\nGaldaren instalazio eta/edo aldaketak\nBerokuntza sistemen instalazioa\nGas eta gasoleo instalazioak\nIngeniaritza zerbitzua behar duten proiektuak\nEdozein motako obra edo erreforma egitea pentsatzen ari al zara? DIMAn, gremio guztiak koordinatzen ditugu espero duzun emaitza lortzeko. Proiektuak egiten ditugu, aparejadore eta arkitekto zerbitzuak eskaintzeaz gain.\nBeste zerbitzuen artean, honako lanak egiten ditugu:\nDIMAn energia berriztagarrien soluzio desberdinak instalatzen eta mantentzen ditugu, aholkularitza profesionalarekin.\nBiomasa edo pellet galdarak\nMota guztietako obrak egiten ditugu etxebizitza eta bainugeletan, mugikortasun txikiko pertsonei zereginak errazteko.\nBainuontzia dutxa batengatik ordezkatzen dugu, era azkarrean eta profesionaltasun osoz.\nGainera, mugikortasun txikiko pertsonentzako osagarriak ditugu. Kontsultatu konpromezurik gabe!\nInstalaciones de fontanería DIMA S.L.\nLeón de Uruñuela 7, behea\nTelefonoa/faxa: 94 602 12 70\nLarrialdiak: 652 77 20 21\nAtxikitutako fitxategia bidali:


Geolodia 2018 ekimena Euskal Kostaldeko Geoparkean egingo da — Zumaiako Udala\nGeolodia 2018 ekimena Euskal Kostaldeko Geoparkean egingo da\nMaiatzaren 12an egingo da, larunbata. “Karst. Koralezko mendiak eta bailara ezkutuak” izenburuarekin, Geoparkeko barnealdea ezagutzeko proposamena da.\nGipuzkoan aurtengo Geolodia ekimena Euskal Kostaldeko Geoparkean egingo da, maiatzaren 12an, larunbata. “Karst. Koralezko mendiak eta bailara ezkutuak” izenburupean, Euskal Herriko Unibertsitateak eta Geoparkeak antolatu dute ibilaldia, Geoparkeko barnealdea ezagutzera emateko helburuarekin.\nIbilaldia gidatua izango da eta doakoa, baina beharrezkoa da aurrez izena ematea, plaza mugatuak baitira (50 lagun). Izena emateko idatzi eposta honetara: turismo@geoparkea.com.\nLasturko plazatik abiatuko da ibilaldia goizeko 9:30ean. Handik oinez aterako da taldea Lasturko San Nikolas auzoraino, lau orduko ibilbidea eginez. Bidean Arantza Aranburu eta Asier Hilario geologoek azalpenak emango dituzte: Geoparkeko paisaiaren bilakaera geologikoa azken milioi urteetan, Behe Kretazeoko koralezko arrezifeak nolakoak ziren…\nBazkaltzeko tartea egin ostean, 15:00etan Lasturko harrobira hurbilduko da taldea autobusez, Hector Fano geologoaren eskutik bertako harria eta honen erabilera ezagutzeko. Itzulera 17:00etan izango da; autobusak abiapuntura eramango ditu parte-hartzaileak, Itziarko plazara.\nGeologia eta geologoen lanbidea herritarren artean ezagutzera ematea du helburu Geolodia ekimenak. Geologoek gidaturiko eta publiko zabalari zuzendutako doako ibilaldiak dira. Ekimena 2005ean jaio zen Teruelen eta 2010az geroztik espainiar estatuko lurralde guztietan egiten da aldi berean, maiatzeko lehen hamabostaldian.


Gaia: Komikiak sortzea.\nGirotzea: Pertsona batzuk dira irakurlearen gidari, bere komikia sortzeko orduan.\nMasusta hartza eta Kakahuete dortoka lagunak dira komiki dibertigarri honetako protagonistak; pixkanaka geure komikiak sortzen, horien gidoia egiten eta marrazten ikasteko trikimailu guztiak erakutsiko dizkigute.\nJESS SMART SMILEY: idazle, irudigile eta diseinatzaile amerikarra da, eta izugarri maite du komiki bidez istorioak sortzea. Zenbait liburu argitaratu ditu (Upside Down: A Vampire Tale, The Adventures of William Worm eta Rumpus on the Run: A Monster Look-n-Find Book), eta mundu osoko aldizkari eta webguneetan jardun du elkarlanean. Gaur egun, helduentzako lehen fantasia eta abentura eleberria idazten ari da. Bere zaletasunetako bat irakaskuntza da, eta ehunka ume, nerabe eta helduri lagundu die beren komikiak idazten.\nEgilearen argibide gehiagorako, >>>bisitatu bere webgunea<<<.\n• Liburu suntsikorra, formatu erosoa eta erakargarria duena.\n• Atsegina, sortzailea eta jarraitzeko erraza.\n• Komikiak sortzeko eredu eta azalpenak urratsez urrats.\n• Irudi xumeak eta adierazgarriak.\n• Askotariko ariketa ugari proposatzen dira pertsonaiak sortzen ikasteko, adierazkortasuna izan dezaten ikasteko, gidoi bat prestatzen, binetak diseinatzen, orrialde kopuru desberdineko komiki txikiak marrazten ikasteko, etab.\n• Liburu honek komiki formatua du, eta narrazio grafikoaren funtzionamendua eta baliabideak modu dibertigarrian eta oso praktikoan ulertzen lagundu eta gure sormena garatzera animatzen gaitu.\n• Erakargarria, bai umeentzat, bai nerabe eta helduentzat.\nSustatzen diren balioak: Sormena, irudimena, ekimen pertsonala. Jakiteko nahia, ezagutza.\nEzaguera arloak: Arte diziplinak.\nEgilea eta marrazkilaria: Jess Smart Smiley.\nItzulpena: Imanol Salegi (Bakun).\nFormatua: 215 x 279 mm.


Rukula, Onki Xin, Joseba Irazoki, Keu Agirretxea…, “Musik Best 2019” ekimenaren eskutik - Nontzeberri\nHasiera/MUSIKA/Rukula, Onki Xin, Joseba Irazoki, Keu Agirretxea…, “Musik Best 2019” ekimenaren eskutik\nMusika eta festa giroan sartu da Arantzako Aterpetxea Musik Best 2019 programazioaren eskutik. Nafarroako txoko magikoa da Arantza, euskaraz bizi den herria. Eta bertako Aterpetxeak urtez urte beso zabalik hartzen ditu euskara ikastera doazenak. Hala, euskara eta musika uztartuko dira Musik Best ekimenaren eskutik, eta datorren larunbatean, uztailaren 20an, Rukula talde usurbildarraren erritmora dantzatzeko aukera izango du bertaratzen denak.\nOihan Agirretxe baterian, Martxel Arkarazo baxuan eta Beñat Irazusta, Aitor Pagola eta Jon Agiriano gitarran, funk, rock, stoner, metal….. estiloak maisuki nahasten dituen taldea da, giroa ederki asko berotzen dakiena bere musikaren erritmora. Can´t Explain edo Desegin taldeetako jendearekin osatuta, batukada perkusio dantzagarria ere antzeman daiteke bere errepertorioan. Koktelera honekin eta zuzenean daukaten indarrarekin, edozein dantzan jartzeko gauza da taldea, beraien energia erraztasun handiz transmititzeko gai baitira. Hitzordua, gaueko 22:30etik aurrera izango da.\nEta hurrengo larunbatean, Onki Xin 2018an sorturiko rock elektroniko estiloko taldearen kontzertua izango da. Zigor DZk eta Fer Apoak martxan jarritako proiektua da, eta Jon Ader Artola baterian eta Beñat Atorrasagasti gitarran dituzte ondoan.\nAbuztuaren 31ra bitarte, bertatik pasatuko diren beste musika taldeak honakoak izango dira: Joseba Irazoki (bere Zu al zara Tour birarekin, abuztuaren 9an) Keu Agirretxea (10ean), Makala (17an), Dingwash Reggae Band (23an), Puro Chile (30ean) eta Zigor Dz (31an).


Pribatutasun politika - Kaiku Km0\nData: 2018ko maiatzaren 18-a\nErantzulea: KAIKU CORPORACIÓN ALIMENTARIA, S.L\nWebgunearen titularra eta tratamenduaren erantzulea KAIKU CORPORACIÓN ALIMENTARIA, S.L sozietatea da, honako egoitza du: Mikeletegi pasealekua 55, Donosti 20009. Bere IFK B31684020 da eta Gipuzkoako Merkatal Erregistroko 1820. Liburukian, 43. folioan, Hoja SS-17285. orrian dago inskribaturik.\nHarremanetan jartzeko datuak:\nHelbide elektronikoa: atencionalcliente@kaiku.com\nTelefonoa: + (34) 943.117.000\nPribatutasun Politika honekiko edozein motatako kudeaketa edo eskaera egiteko Erabiltzaileek «Datuen Babespena» erreferentzia duen e-mail bat bidali dezakete atencionalcliente@kaiku.com helbidera.\nHelburua: zure kontsulten, Webgunearen Edukien erabilera, merkataritza harremanak, newsletterr-a, Webgunean erregistroen kudeaketa.\nTRATATURIKO DATUEN MAILAK ETA HORIEN TRATAMENDUAREN HELBURUAK\nZein da tratatzen ditugun datuen nolakotasuna?\nNortasuneko datuak: izena, abizena, helbidea, helbide elektronikoa, NAN-a etab.\nEgoera pertsonalaren datuak:jaiotze data.\nZirkulazio eta geolokalizazio datuak:\nHarremanetan jarri: Kontsultak, iruzkinak, iradokizunak, ideiak etab. Formularioaren bidez bildu den informazio pertsonalak barne hartzen ditu, adierazpen gisa, baina mugatu gabe: izena, abizenak, helbide elektronikoa(k), jaiotza-data, helbidea, herria, probintzia eta telefonoak.\nBloga/Edukiak: beste Erabiltzaileek haien iruzkinetan (post-etan) utzitako iruzkinak. Iruzkin bat edo haren tankerako zerbait bidaltzean, Erabiltzaileak, adierazpen gisa baina mugatu gabe, honako datuak: izena, helbide elektronikoa, argazkia, iruzkina Kaiku Km0-ren Blogean argitaratzea onartzen du.\nNewsletter-ra/merkataritza-mezuak: newsletter-rean harpidetza ematean eta merkataritza-mezuak bidaltzean, Erabiltzaileek haien helbide elektronikoak ematen dituzte eta hala, KAIKU CORPORACIÓN ALIMENTARIA, S.L-ren eta haren esnegintza lotetsitako sozietateen newsletter-ra eta/edo merkataritza-informazioa helbide elektronikoaren bidez jasotzea onartzen dute.\nWebgunean erregistratzean: erabiltzaileek gune honetan eskura daukaten formularioaren bidez ematen dituzten informazio pertsonalek barne hartzen dute, adierazpen gisa, baina mugatu gabe: izena, abizenak, helbide elektronikoa(k), jaiotza-data, helbidea, herria, probintzia eta telefonoak.\nPromozio, Lehiaketa, Zozketa: Erabiltzaileek Promozio, Lehiaketa edo Zozketa batean parte hartzeko eta sariak irabazteko, adierazpen gisa baina mugatu gabe, honako datuak ematen dituzte: izena, abizenak, helbidea, helbide elektronikoa(k), telefonoak.\nZein helbururekin eta zenbat denboraz tratatuko ditugu zure datu pertsonalak?\nZURE INFORMAZIOAREN ERABILERA, HELBURUA ETA MANTENTZEA\nIzaera Pertsonaleko Datuen Babesari buruz indarrean dauden aplikatu beharreko arautegien arabera, KAIKU CORPORACIÓN ALIMENTARIA, S.L IZK B31684020 duena, Donostiako (Gipuzkoako) Mikeletegi Pasealekua, 55.-nean egoitza duena, telefono zenbakia 943 117 000 duena eta harremanetan jartzeko helbidetzat atencionalcliente@kaiku.com duenak Eduki hauek borondatez erabiltzen dituzten Erabiltzaileei haien Izaera Pertsonaleko Datuen Tratamendu eta Babesari buruzko informazioak jakinarazten dizkie.\nWebgune honen edozein Eduki erabiltzeak Pribatutasun Politika honen eta datuen tratamenduaren onarpen espresu eta osoa suposatzen du.\nErabiltzaileen datuen tratamenduen helburuak honakoak izan daitezke:\nKAIKU CORPORACIÓN ALIMENTARIA, S.L-ren dagozkien departamentuei Erabiltzaileek egindako kontsulta eta iruzkinen kudeaketa.\nBlogaren edo Edukiaren bidez haien iruzkinen kudeaketa eta argitalpena.\nKAIKU CORPORACIÓN ALIMENTARIA, S.L-ren newsletter-rak eta/edo merkataritza-mezuen kudeaketa eta bidalketa.\nErabiltzaileek egindako erregistroen kudeaketa.\nKAIKU CORPORACIÓN ALIMENTARIA, S.L-ren eta Promozio, Lehiaketa edo Zozketaren Partaideen arteko harremanaren kudeaketa, Partaideekin harremanetan jartzea haien eskaeren ardura hartzeko barne. Era berean, KAIKU CORPORACIÓN ALIMENTARIA-k aproposa deritzon eta Promozio, Lehiaketa edo Zozketari dagozkion legezko oinarrietan jakinarazten diren baliabideen bidez irabazleen izenen argitalpena eta sarien kudeaketa. Argitalpena sustapenerako ekintza hau garatzeko beharrezko denbora agortzean ezabatuko da, hau da, beranduenik, aurtengo urtea amaitzean.\nErabiltzaileak Webgunearen bidez kontsulta bat egiten duenean ematen dituen izaera pertsonaleko datuak, kontsulta hori ebatzi eta gero ezabatuko dira.\nErabiltzaileak Kaiku Km0-ren Blogean post bat bidaltzeko emandako izaera pertsonaleko datuak blogarekin ezabatuko dira beharrezkoak izateari uzten dietenean edo lehenagoko edozein momentutan Erabiltzaileak idatziz hala eskatzen badio KAIKU CORPORACIÓN ALIMENTARIA, S.L-ri eta haren Nortasun Agiri Nazionalaren kopia bat honako helbidera: Mikeletegi Pasealekua, 55, 20009 Donosti (Gipuzkoa) edo honako helbide elektronikora: atencionalcliente@kaiku.com bidaltzen badu, bi kasuetan http://kaikukm0.eus Webgunea Datuen Babesa» erreferentziarekin.\nErabiltzaileak newsletter-ra eta/edo KAIKU CORPORACIÓN ALIMENTARIA, S.L-ren merkataritza-mezuak bidaltzea eskatzen duenean emandako datuak interesdunak ezabatzea eskatzen ez duen bitartean mantenduko dira. Eskaera horrek Erabiltzaileak zerbitzu honen harpidetza kentzen duela suposatzen du.\nErabiltzaileak Webguneko erregistratzeko ematen dituen izaera pertsonaleko datuak Erabiltzaileak haren erregistro datuen ezabatzea eskatzen ez duen bitartean mantenduko dira. Eskaera horrek Erabiltzaileak zerbitzu honen harpidetza kentzen duela suposatzen du.\nPromozio, Lehiaketa edo Zozketan parte hartzean partaideek ematen dituzten izaera pertsonaleko datuak horien garapena irauten duen bitartean mantenduko dira, Promozioaren, Lehiaketaren edo Zozketaren garapenerako beharrezko denbora agortzean ezabatuko dira, hau da, beranduenik, aurtengo urtea amaitzean.\nHartzaileak: zerbitzu-hornitzaileak, lotetsitako enpresak, etab.\nKAIKU CORPORACIÓN ALIMENTARIA, S.L-k hirugarrenen edo lotetsitako enpresen zerbitzuak kontrata ditzake haren izenean zerbitzuak emateko, adibidez, adierazpen gisa baina mugatu gabe: mezu elektronikoak bidaltzea, newsletter-ra, Webgunearen kudeaketa eta ahokalekua, hosting-a. Konpainia horiei haien zerbitzua eskaintzeko behar duten informazio pertsonala baino ez zaie ematen, informazioaren konfidentzialtasuna mantentzeko exijituz eta informazioa hemen aipatutako beste helburuetarako erabiltzea debekatuz.\nHerri-administrazioak legeak aurreikusitako kasuetan.\nEstatuaren indar eta segurtasun gorputzak, legeak xedatutakoaren arabera.\nHala eta guztiz ere, KAIKU CORPORACIÓN ALIMENTARIA, S.L-k informazio pertsonala ezagutzera eman dezake: (i) hedapenaren momentuan informazio publikoa balitz; edo (ii) bere hedapena eta gero eta KAIKU CORPORACIÓN ALIMENTARIA, S.L-k haren legezko betebeharrei huts egin gabe informazio publikoa bihurtu balitz; edo (iii) hedapena baino lehenago KAIKU CORPORACIÓN ALIMENTARIA, S.L-k eduki balu eta Erabiltzailearekin aurretiazko konfidentzialtasun akordiorik ez balego; edo iv) KAIKU CORPORACIÓN ALIMENTARIA, S.L-k hirugarren batek legez eduki eta haren bidez eskuratu balu, hirugarren honek Erabiltzailearen aurrean konfidentzialtasuna mantendu beharrik ez balu; edo (v) KAIKU CORPORACIÓN ALIMENTARIA, S.L-ren langile edo agenteek independienteki informazio konfidentziala eskuratu balute; edo (vi) Epai-ordena baten edo administrazio aginteek edo aplikatu beharreko edozein arautegik igorritakoari jarraiki KAIKU CORPORACIÓN ALIMENTARIA, S.L informazio hori ematera behartuta dagoenean; (vii) KAIKU CORPORACIÓN ALIMENTARIA, S.L-k onustez jardunez haren eskubideak defendatzeko beharrezkoa dela uste badu; edo (viii) hirugarrenen eskeei edo erreklamazioei erantzuteko.\nTratamenduaren legitimazioa: kontsentimendua, kontratu baten betearaztea\nErabiltzaileen datu pertsonalen tratamendurako legezko oinarria jarraian xehatuko da eta edonola ere, interesdunaren adostasunaren barne dago:\nAdostasun-legitimazioa: Erabiltzailea Webgunean erregistratzen denean eta edozein motatako kontsulta edo iruzkin egiten duenean.\nAdostasun-legitimazioa: Kaiku Km0-ren Blogean edo Edukien bidez edozein iruzkin (post) egiteko Erabiltzaileak borondatez datuak ematen dituenean.\nAdostasun-legitimazioa: KAIKU CORPORACIÓN ALIMENTARIA, S.L-ren eta haren esnegintza lotetsitako sozietateen newsletter-ra eta/edo merkataritza-informazioa helbide elektroniko bidez jasotzeko Erabiltzaileak borondatez datuak ematen dituenean.\nAdostasun-legitimazioa: Erabiltzailea dagokion Webguneko gunean erregistratzen denean.\nAdostasun-legitimazioa: Erabiltzaileak edozein motatako Promozio, Lehiaketa edo Zozketan parte hartzen duenean.\nErabiltzaileek borondatez ematen dizkiete haien datuak KAIKU CORPORACIÓN ALIMENTARIA, S.L-ri. Kasu bakoitzerako datu minimoak ez ematekotan, ezingo da, adibidez, adierazpen gisa baina mugatu gabe, kontsultarik erantzun, bidezkoa denean newsletter-ra bidali, iruzkin bat egin edo Kaiku Km0-ren blogean parte hartu.\nHalaber, KAIKU CORPORACIÓN ALIMENTARIA, S.L-k Erabiltzaileei jakinarazten die haien datu pertsonalak bildu eta tratatzeko emandako baimena edozein momentutan ken dezaketela ondore horietarako ezarri den prozedura jarraituz, horrek kentzea baino lehenago eman zen baimenean oinarritzen den tratamenduaren zilegitasunari eragin gabe.\nEskubideak: datuen sarbide, zuzenketa, ezabatze, kontrastasun eta garraiagarritasuna\nIzaera Pertsonaleko Datuen Tratamendu eta Babesari buruz dauden eta aplikatu beharreko legediari jarraiki eta geroago zehazten den prozeduraren bidez, Erabiltzaileek ondoren zehazten diren eskubideak gauzatu ditzakete:\nErabiltzaileek KAIKU CORPORACIÓN ALIMENTARIA, S.L-k haien datu pertsonalak tratatzen ari den baieztapena izateko eskubidea dute. Hortaz, Erabiltzaileek, beste batzuen artean, haien datu pertsonalak ikusi, zehaztasunik gabeko datuak zuzendu edo datuak gehiago behar ez direnean hauek ezabatzea eskatzeko eskubidea dute.\nSarbidea: emandako datu pertsonalei buruzko informazioa eskatzeko eskubidea.\nZuzenketa edo ezabatzea: zehaztasunik gabeko edo okerrak diren datuak zuzentzea eskatzeko eskubidea. Halaber, datuen titularrak, haren ordezkariak edo legezko tutoreak hala eskatzen badu datu horiek ezabatzea eskatzeko eskubidea.\nIndargabetzea: emandako datu pertsonalen indargabetzea eskatzeko eskubidea.\nTratamenduaren mugatzea, hala egin daitekenean: Erabiltzaileek haien datuen tratamenduaren mugatzea eskatzeko eskubidea.\nAurkakotasuna, hala egin daitekenean:Erabiltzaileak titularrak diren datuen tratamenduaren aurkakotasuna eskatzeko eskubidea.\nDatuen garraiagarritasuna:indarrean dagoen legediari jarraiki, Erabiltzaileek haien datuen garraiagarritasuna eskatzeko eskubidea dute.\nErabiltzaileak edozein momentutan merkataritza-mezuak eta/edo newsletter-ra baita, hauek helburu duten beste edozein tratamendu euskarri elektronikoen bidez jasotzearen kontra jar daitezke, honek zerbitzu hauen harpidetza kentzea ekarriko du.\nAipaturiko edozein eskubide gauzatzeko prozedura:Erabiltzaileek, haien eskubideak gauzatzeko, izaera pertsonaleko datuen titularrek:\nKAIKU CORPORACIÓN ALIMENTARIA, S.L-ri Aholkularitza Juridikoarentzako idatzi bat bidali beharko diote, hauetako batetara\nMikeletegi pasealekua, 55, 200009, Donostia, Gipuzkoa helbidera;\nedo atencionalcliente@kaiku.com helbide elektronikora\nIdatzi horrek honakoa izan beharko du:\nhttp://kaikukm0.eus Webgunea Datuen Babesa erreferentzia\nNortasun Agiri Nazionalaren kopia bat\n3. KAIKU CORPORACIÓN ALIMENTARIA, S.L-k EB 679/2016 Erregelamenduari jarraiki, honek ezartzen dituen epeen barruan erantzungo dizu.


Hasi dira Bergarako Osasun Sarea osatzen - Goiena.eus\nHasi dira Bergarako Osasun Sarea osatzen Amaia Txintxurreta\nEusko Jaurlaritza tokiko osasun sareen osaketa bultzatzen ari da herrietan eta Bergaran hasi dira osasun arloko elkarte eta eragileen arteko sarea osatzen. Indarrean dagoen 2013-2020 osasun planean azaltzen da osasun komunitarioa lantzea oso garrantzitsua dela, eta baita ere esaten da pertsona bakoitza dela bere osasunaren arduradun.Horrez gain, Eusko Jaurlaritzako Osasun Publikoaren eta Adikzioen zuzendariorde Elena Albisuak aurkezpenean adierazi zuen osasunaren definizioa gaur egun ez da hain sinplea, lehen esaten zela osasuna gaixotasunik ez egotea zela. Baina, gaur egun, bere esanetan, osasuna beste kontzeptu askoz zabal eta globalagoa da; bertan kokatzen baitira osasuna, ongizatea eta baita ere osasunarekin lotuta dauden osasunaren mugatzaileak ere: “Ikusten dugunez, osasuna horren kontzeptu global eta zabala denez, ez da nahiko osasun asistentzialarekin hori lantzeko. Beharrezkoa da osasunari ikuspegi komunitariotik ekitea, eta horrek suposatzen du komunitateko eragile guztien lana beharrezkoa dela”.\nHorregatik, Bergaran egin dute dagoeneko herriko eragileekin lehen bilera. Bertan eragile hauetako ordezkariek hartu dute parte: ikastetxe guztiek, Jardun elkarteak, Caritasek, San Joxepek, Aspacek, Martxanterak taldeak, Pol Pol taldeak, Bergarako Kirol Elkarteak eta baita Kattalin elkarteak ere. Horren harira, hauxe azaldu du Elena Lete alkateak: “Hasiera izanik, sare txikia izatea pentsatu dugu, txikia baina eraginkorra. Hala, lehen abiapuntu bezala, sarean lan egiteko abantailak agertuko dira. Helburuak garbiak dira; eragileen arteko koordinazioa eta komunikazioa hobetu eta beharrezkoa ikusten bada, Bergarak alor honetan dituen beharrak aztertu. Azken finean, Bergarako dinamika eta funtzionamendua hobetu nahi dugu eta horretarako, beharrezkoak diren neurriak hartuko dira”.Alkateak gaineratu du tokiko osasun sareak ez duela helburu zehatzik izango, poliki-poliki sareak berak agertuko dizkiela herrian dauden gabeziak eta horiei aurre egiteko aukerak zeintzuk diren.Debagoieneko Erakunde Sanitario Integratuko zuzendari gerente Andoni Arzelaik gaineratu du osasuna ikuspegi komunitariotik jorratzeko gida metodologikoa dela proposatzen dena eta osasun arloko profesionalen zeregina bigarren lerro batean gera daitekeela: “Osasun arloko profesionalen zeregina bigarren lerro batean gera daiteke, komunitateko beste agente batzuen jarduerak laguntzea baita helburua. Hori dela-eta, laguntzarik egokiena informazioa sortu eta helaraztea izan daiteke.”.Pauso garrantzitsua ematera doaz, beraz, eragile eta erakundeen arteko elkarlanarekin, Bergara osasuntsuago eta zoriontsuago bat egiteko.


Gaur iluntzean San Juan bezpera ospatuko da | El Diario Vasco\nOiartzunGaur iluntzean San Juan bezpera ospatuko da\nBaselizaren ekialdeko fatxadaren apainketa eraberritzen da.\nBASTEROBERRI OIARTZUN. Sábado, 23 junio 2018, 10:48\nAspaldiko ohiturari jarraituz, Oiartzunen ere, gaur, San Juan bezperaren ohitura errepikatuko da, edozein tokitan sua piztuz eta lagunarteko afariak eginez, beste herri askotan egiten ohi den moduan. Oiartzunen, garai batean, sua piztu ondoren, 'San Juan berde, beti berde' oihuka ibiltzen ziren gaztetxoak korrika, baserri ondoko baratza, belardi eta sagardietan barrena, su berriarekin zoko guztiak bedeinkatuz. Gaur egun, bailaran, ohitura hori galdua dago. Arestian aipatu gisan, gaur iluntzean hasiko da jendea sua pizten eta San Juan bezpera ospatzen. Horrela, udaberriari agur esango zaio eta uda garaiari kaixo esan.\nEsate baterako, Doneztebe plazan San Juan bezperako Soka Dantza dantzatuko dute Haurtzaro dantza taldeko kideek ilunabarreko 19:30ean hasita, su txikia piztearekin batera. Gero, auzoan barrena egurra, kartoi eta papera bilduko da su handia prestatzeko. Eta 21:00etan, kanpaien soinuekin batera su handia piztuko da eta segidan etxetik ekarritakoarekin eta bertan erreko diren sardinekin auzo afaria egingo da. Azkenik, 22:00etan musika saio inprobisatua izango da.\nAltzibarren, berriz, arratsaldeko 19:30ean hasiko dira sua prestatzen, Beko Soroan. Gero, 21:00etan sua piztuko dute eta afari-merienda egingo dute bertan, bakoitzak berea ekarrita. Antzeko egitaraua dute Iturriotz auzoan ere. Ugaldetxokoek, berriz, Intxixu tabernaren atzeko parkean egingo dute sua eta afaria, Kalexan, hain zuzen. Hitzordua 20:00etan jarri dute.\nBeste auzotan ere izango da zer gozatua urteko gau motzenean.\nSu segururako aholkuak\nSan Juan suen harira, Oiartzungo Udalak zenbait aholku eman dizkie herritarrei pertsonen, ondasunen eta ingurumenaren segurtasuna bermatzeko, besteak beste: suaren pila 3 metro baino altuagoa ez izatea; erregai solidoak bakarrik erretzea; sua eraikin, ibilgailu, linea elektrikoetatik urrun egitea; ilunabarreko 20:00etatik aurrera piztea; inguruko etxeetako leihoak eta ateak ixtea; haurren ardura hartzea; haize handia badago surik ez piztea; sua itzali dela ziurtatzea.\nLarrialdiren bat gertatuz gero, SOS Deiak 112ra edo udaltzaingora (943 49 33 11) deitzeko gomendatu du.\nSan Juan Bataiatzailearen Kapera XVI. mendeko eraikin errenazentista da, exentua; bi zati ditu, Kapera eta Ospitalea, eta biek bat egiten dute estalki beraren azpian. San Juan kalean dagoen eraikuntza horren ekialdeko fatxadan bailarako armarria ikus daiteke, baita San Juanen eskultura ere.\nHerritar askok dakiten bezala, urtero-urtero San Juanetan ekialdeko fatxada apaintzen da. Mitxelenatarrek egin izan dute urtez urte apainketa lan hori, uzta ona izateko. Girlandaz, artaburuz, lorez... apaintzen dute San Joanetan. Gainera, santuari san joan sagarra jartzen diote eskutik zintzilik. Gaur berrituko da usadio zahar hori ere.\nOiartzungo VII. Pasaka eskuz txapelketak aurrera darrai Iraitz Arabolazaren lanak iragarriko ditu aurtengo xanistebanak


Kaleratze bidegabea salatu zuen Bartzelonako (Herrialde Katalanak) telekomunikazio enpresa batean soldatapean lan egiten zuen emakume behargin batek, 2016. urtean lanean egindako hutsegiteak arrazoituak zirela argudiatuz. Izan ere, disko-hernia zuen langileak, eta enpresak kaleratu egin zuen, "bederatzi egunean lanera ez joateagatik".\nKasuaren partikulartasunetik harago, kaleratzearen oinarri legala konstituzionala zen edo ez eztabaidatu berri dute Espainiako Auzitegi Konstituzionalean. Auzitegiak, baina, ez dio arrazoia eman langileari, enpresari baizik. Hala, lanera ez joateagatik egiten diren kaleratzeak, konstituzioaren barruan legalak direla ebatzi dute oraingoan. Lanean egindako hutsegite arrazoituak, behargina kaleratzeko kausa dira, beraz.\nAsteartean Auzitegi Konstituzionalak hartutako erabakiak 2010. eta 2012. urteetako lan erreformen interpretazio zurruna lehenetsi du, eta absentismo laborala modu zuzenean kondenatu du. Ebazpenaren arabera, enpresari batek eskubidea du langile bat kaleratzeko aldizka lanera joaten ez bada, nahiz eta huts egiteek justifikazioa izan.\nLan Estatutuko 52. artikuluaren arabera, kaleratzea bidezkoa litzateke beharginak bi hilabetez lan orduen %20 beteko ez balu, nahiz eta hutsegite horiek arrazoituta egon. Kaleratzea gauzatzeko beste irizpide bat, urte osoko lan orduen %5 galdu izana da. Baldintza horiek betetzen badira, langilea kaleratu eta 20 eguneko kalte-ordaina jasoko luke, lan egindako urte bakoitzeko. Kaleratze bidegabea izango balitz, ordea, enpresak beharginari kalte-ordain handiagoak ordaindu, edota langilea berriro kontratatu beharko luke.


Neure amumari - Bizkaiko Hitza\n2020, irailak 11 Albisteak, Bizkaia, Gizartea 353\nGaur goizean zendu da Alejandra Santamaria Kalzada. Sei senidetan bigarrena, ahizpa nagusiena. Aitari begiratzen ziona. Busturiko aldeatik Bermeoko kale artera joandakoa; bizitza hiru bizitokitan banatu zuen, hiru kapitulutan nola: Atxirike, Juan de Nardiz, Askatasun bidea. Gerra gertu pasatutakoa; hamar bat kilometrora ere ez, astelehen hartako bonbetatik. Hilekoa etortzerako neskame egindakoa, euskalki ezezagun (eta gaztelania berri) hura hitz egiten zen lurralde arrotz hartan. Amari deitzen omen zion, bere baitan, minez doblatuta zegoenetan. Jostuna izateko ikasi eta irakatsi zuena. Josteko makinarentzat egurrezko egitura egin zion arotzarekin ezkondu zen. Bi seme etorri ziren laster (eta alabatzat hartu zituen bi errain); hiru biloba, ondoren (eta bihotzean hartu zuen beste bat). Tarteka jostun, marteka aroztegiko idazkari. Ama eta amona ahal zuen guztietan, etxek andrea urteko egun guztietan. Zaintzaile, beti. Gu guztiona. Gau ilunen, lo ezinen, ahora eraman gabeko koilarakaden zaindari. Lehenengo hilekoen, kulero eta galtzetin apurtuen, bihotz alaien jagole.\nBerarengan pentsatu, eta hauek datozkit (ia) beti gogora: amantal gorri-berde gastatua, izen-abizenak dituzten bere eskuak, laka merkearen usaina, hiru biloben inizialekin (akats ortografiko eta guzti) egindako eskumuturrekoa. Eta arropa eskegitzeko egurrezko pintza bat esku artean ateratako hotsak, eta tilak (dobleak beti), eta sorbalda gainean tokilla sarri (korrontea ei dabil), eta geldirik zegoen aldiro ezpainak urduriaren urduriz dantzan hastea. Bere etxea, nire haurtzaroaren eszenatokietako bat, ezpada inportanteenetakoa: sukaldeko azulejuen freskura, lanpara handiak, isiltasunaren atzean ezkutatzen zen soinu banda, aitxitxe hil ondoren ere haren lonazko zapatilen usaina gordetzen zuen balkoiko zapaten armairua. Berari bakarrik entzundako euskara eta bere berbak: enbrie, deberak, kaderak (hankak esateko), aldiekue (baserritarra adierazteko), kaso baten, ze esangotsu’pa…\nOroimenaren karreteari korritzen uzten badiot beste hainbat gogorapen dakarzkit burura eta bihotzera: kartetan jokatzen erakutsi zidanekoa, eta, behin, partida erdian komunera joan zela aprobetxatuta tranpa egin nahi izan, baina komunetik bueltan zetorrela dena aitortu nionekoa, hain da pisua errua. Aratuste batzuetarako ilusio berezi bat neukalako goizaldeko ordu txikiak arte josten aritu zenekoa (eta ni alboan, hor ere erruak jota). Errieta gogor egiten ez zekielako beheko bizilaguna etorriko zela asmatzen zuenekoa (beti sinetsi nion, eta igogailuan beheko gizonarekin topo egiten banuen, hurrengo solairuan ateratzen nintzen, badaezpada). Makarroiak tomatetan gaztarekin eta patata tortilla (noizean behin untxiaren itxura handiegia zeukan oilaskoa eta salsá-perdís). Jose Luis Morenoren programari adi egoten gineneko parrandak larunbatero (ez esan zuen aitxeri gero!). Benidormera joango ziren lehenengo aldian egunak kontatzea eta ezingo nuela horrenbeste aguantatu pentsatzea. Ohean txixa egin izana ez aitortzea; berak ezer esan gabe izarak aldatzea. Olentzero amumaren etxera nola iristen den ulertzen ez duen umearen galdera arriskutsuei erantzuten saiatzea, urduri: amumaren bosgarren pisura, eskailera batekin igotzen zen Olentzero, balkoira. Frigorifikotik zeozertxu lapurtzea amumak harrapatuko nauen adrenalinarekin: erdia niretzat, erdia aitxitxerentzat. Lehenengo mutil-lagunaren sekretua lehenengoz berari uztea maileguan. Hamabost urte nituela hitzez ezin esan arren nitaz kezkatuta dagoela, nik ulertzea. Sudurrean piercing-a egin nuenean ezer esan gabe buelta eman eta alde egitea. Irakurtzea arriskutsua dela esan arren, bilobaren diskurtso inplakablearen aurrean (seguruenik inplakablea baino gehiago nekagarria zelako) baietz esatea, eta liburu t’erdi irakurtzeaz gain sukaldean bertan Irakurle Txoko bat egin behar izatea bilobaren gehiegizko entusiasmoa kudeatuz. Beste diskurtso batzuen aurrean, ordea, men ez egitea: baietz erantzutea, baina sukaldean fregona egunean hiru aldiz pasatzen jarraitzea.\nNire amuma da gaur goizean hil dena. Amuma Ali. Gure amona, esan nezake; gu guztiona. Baina buruan eta bihotzean dabilzkidan oroitzapen busti eta min zati eta maitasun laino eta poz izpi hauek diostate nire amuma dela. Nire neure amuma. Eta goizegi joan dela, nahiz eta bizitza luzea izan duen, nahiz eta bizitza oparo bete didan, bere 92etarako bidean. Oraindik etorri ez direnen zain zegoela joan da. Azken berbak, esan beharrik ez daukaten horiek esan nahi eta ezinean, noiz esan zain nengoela joan da. Eta besterik ez nuke nahi, azken aldiz balitz ere, amantal gorri-berde gastatu horren gainean, bere eskuekin arropa eskegitzeko egurrezko pintza batekin olgetan ari den bitartean, bere altzoan etzatea baino. Apur batean gehiago, bederen.


Txina 42-In Hemisphere Fire Pit fabrikatzaileak eta hornitzaileak |THYH\n42-EN HEMISFERIOKO SU PILOAK\nGehitu itxura berri bat zure patioari Tianhua Firepit-eko 42 hazbeteko Hemisphere Fire Pit-arekin.Su-hobi deigarri honek 20 hazbeteko altuera erosoa du eta 0,4 hazbeteko lodierako burdinurtu iraunkorrez egina dago, patina naturalarekin, landa-itxura apaingarrirako.Su-hobi hau eskuz soldatutakoa da, oinarri biribila du eta 0,7 hazbeteko hustuketa-zulo bat ura kanpoan mantentzeko.Bilera handi bat berotzeko eta zure gozoki gogokoenak erretzeko putzu ezin hobea.\nPATINA OXIDATUA: Hemisphere Fire Pit-a margotu gabeko burdinurtu gordinaz egina dago, itxura landazalea izateko eta denborarekin pixkanaka ilundu egingo den patina oxidatu bat dauka.\nDRAINEKO ZULOA: su-hobi honek egur bolumen handia dauka oinarrian 0,7 hazbeteko drainatze-zuloarekin, erabileraren artean ura kentzeko.\nERAIKUNTZA IRAUNKORRA: kaikua burdinurtuzko material lodi iraunkorrez egina dago, kanpoko edozein dekorazioa hobetzen duen estilo landa-errustikorako.\nNEURRIAK: Titanen hemisferioko hobi handienetako bat 42 hazbeteko diametroa du.20 hazbeteko altuera du, 18 hazbeteko ontziko sakonera du eta 0,4 hazbeteko lodierako burdinurtu iraunkorrez egina dago.Ontzi handi honek 121 kilo pisatzen ditu.\nHAU ZURETZAT DA: Tianhua Firepit-ek gure bezeroei kalitatezko produktuak prezio bikainetan eskaintzeko konpromisoa hartu du - kanpora atera eta bizitzaz gozatzeko behar duzun guztia.\nAurrekoa: Kanpalekua Asado |Sukaldeko Sukaldaritza Egokigarria\nHurrengoa: 31" Su-eraztun erregulagarriarekin\n42 hazbeteko sua\nkaxa burdinazko sua\nIslamabadeko Sabinaren eskutik - 2018/06/18 17:25\nZerbitzu ezin hobeak, kalitatezko produktuak eta prezio lehiakorrak, lana askotan dugu, aldi bakoitzean pozik dago, mantendu nahi jarraitu!\nHungariako Ivy-ren eskutik - 2017/06/19 13:51


Pasaiako Aurresku Txapelketak 24 urte beteko ditu hilaren 30ean — dantzan.eus\nHemen zaude: Hasiera › Hemeroteka › Pasaiako Aurresku Txapelketak 24 urte beteko ditu hilaren 30ean\nPasaiako Aurresku Txapelketak 24 urte beteko ditu hilaren 30ean\nIazko txapeldunak, Aiert Beobidek, dagoeneko eman du izena. Saria Jesus Jauregiren eskultura da\nHilaren 24ra arte dago izen emateko epea, eta dagoeneko parte hartzea erabaki dutenen artean iazko txapelduna dago, Aiert Beobide donostiarra.\nBeti hogei-hogeita hamarren bat lagunek eman izan dute izena. Hamasei lagunek baino gehiagok emanez gero, datorren larunbatean kanporaketa jokatuko da, eta finalean hamar onenak jardungo dira, lan hauek egin beharko dutelarik: lehenengo partean, Agurra eta Alpargata; bigarrengoan, Zortzikoa.\nParte-hartzaileek bost zortziko desberdin prestatu beharko dituzte, eta jendaurrean bat bakarrik dantzatu beharko. «Azken unera arte ez du jakingo dantzariak zein pieza joko dion txistulariak. Era honetara, dantzariak trebetasun handiagoa erakutsi beharko du, bistan da», adierazi zuen atzo Donostiako Koldo Mitxelena Kulturunean egindako aurkezpenean Alkartasuna taldeko Ibon Irijoak.\nEpaimahaia nortzuek osatuko duten adierazi zen baita ere atzoko agerraldian. Lagun hauek ariko dira epaitzen: Jose Luis Vallejo (Tolosa), Xabier Mendizabal (Donostia), Izaskun Emazabal (Hondarribia), Mónica Bañales (Donostia) eta Santi Bañales (Donostia). Euskal Dantzarien Biltzarrak aukeratuak dira.\nJesus Jauregik egindako eskultura emango zaio irabazleari. Dantzariak hiru urtez segidan edo bost urtez txandaka irabazten duenean eskubidea dauka eskultura hartu eta bere Udalari emateko behin betirako.\nTxapelketaren 24 urte hauetan zehar bost eskultoreren lanak eman izan dira saritzat: Nestor Basterretxea, Ricardo Ugarte, Mikel Cristti, Antxon Mendizabal eta Jesus Jauregi.\n1981. urtean, txapelketaren lehen aldian, Mikel Pontesta gertatu zen garaile, eta hurrengo urtean Xabier Mendizabal, aurten epai-mahaian jardungo dena. Ondorengo urteetan, zazpi aldiz gertatu zen garaile Mikel Sarriegi. 90ko hamarkadan, berriz, Edu Muruamendiaraz eta Jon Maya nabarmendu dira batik bat. Bergaran jaiotako dantzariak hiru aldiz jantzi du txapela, eta Maya errenteriarrak bost.\nAlkartasuna dantza taldearekin batera, Pasaiako Udala aritzen da antolaketa lanean. Babesle nagusia, berriz, Kutxa da.


Mary Stallings abeslariak ordeztuko du programan Carla Bley pianista | Jazzaldia\nMary Stallings abeslariak ordeztuko du programan Carla Bley pianista\nBy jazzaldia 12/04/2018 Berriak\nHeldutasun artistiko betean dagoen kantari beteranoa da\nCarla Bley piano-jotzaileak —53. Heineken Jazzaldiaren programazioan iragarrita zegoen haren emanaldia, uztailaren 27rako, 12:30ean, Victoria Eugenia Antzokian— bertan behera utzi du bere biraren azken zatia eta, hortaz, ezingo du iragarritako kontzertua eskaini.\nHaren ordez, leku eta ordu berean, Mary Stallings abeslaria izango dugu, San Frantziskoko bokalista beterano bat, une honetan heldutasun betean dagoena. Hona zer adierazi duen The New York Times–ek duela gutxi: “Stallings da, beharbada, bizirik dagoen jazzeko abeslari onena”.\nCarla Bleyrentzat eskuratutako sarrerak baliozkoak dira, automatikoki, Mary Stallingsen kontzerturako, beste ezer egin gabe. Aldiz, dirua itzultzea nahi izanez gero, honako bide hauetatik eska daiteke: Victoria Eugenia Antzokiko leihatiletan (ordutegia: 11:30-13:30 eta 17:00-20:00), 943 48 19 00 telefono-zenbakian edo infojazz@donostia.eus helbide elektronikoan.\nMary Stallings (ahotsa), Hervé Sellin (pianoa), Joshua Ginsburg (kontrabaxua), Mario Gonzi (bateria)\nMary Stallings kantari beteranoa adibide ezin hobea da ohartzeko zeinen funtsezkoa den heldutasuna —bai bizitzakoa eta bai artistikoa– abeslari handi bat izateko. Haren swing paregabea, bluesez zamatutako fraseatzea eta interpretazio-dohainak kontuan hartzen badira, erraz ulertzen da zergatik esan duen, duela gutxi, The New York Times–ek “Stallings, beharbada, bizirik dagoen jazzeko abeslari onena” dela. 1950eko hamarraldiaren azkenetarako jaioterri duen San Frantzisko inguruko klubetan abesten hasia zen izen handiko hainbat artistaren taldeekin: Ben Webster, Cal Tjader, Earl Hines edo Wes Montgomery. Gero, Count Basie, Billy Eckstine eta Dizzy Gillespieren orkestretako kide izan zen. Bere izenean argitaratu zituen diskoak pianista handiak lagun zituela grabatu zituen, Monty Alexander eta Geri Allen, kasu. Erretiratuta aldi luze bat eman ondoren, Wynton Marsalis tronpetari prestigiotsuak itzularazi zuen agertokietara. Stallingsek Estatu Batuetako jazzeko tenplu handi guztietan ez ezik —Blue Note, Lincoln Center…—, Monterey edo San Frantziskoko jaialdietan ere abestu du.\nShare the post "Mary Stallings abeslariak ordeztuko du programan Carla Bley pianista"


Erresuma Batuko legebiltzarkideek EBko erreferendumean 'in-out' bozkatuko dute - EBko kazetaria\nKomunen Ganberak beranduago bozkatuko du Erresuma Batuko Europar Batasuneko kide izateari buruzko erreferenduma egin behar den ala ez.\nJames Wharton parlamentari parlamentarioak proposatutako proiektuak bere alderdiaren zuzendaritza babesten du, baina liberalen demokrazien aurka dago.\nLan eta Lib Dem diputatu oso gutxi espero dira eztabaidara.\nKide pribatuaren lege proiektuak lehen proba hori erraz gaindituko duela espero da, baina gero eta oposizio askoz ere sendoagoak izango ditu Parlamentuan igarotzean.\nParlamentari kontserbadoreak ostegun arratsaldean Downing Street 10ean barbakoa batera gonbidatu zituzten, eta bertan Whartonek esan zuen "ziur" dagoela legediak Commonsen bigarren irakurketa lortuko duela.\nGaineratu du lege proiektuak David Cameronen eta bere ministroen "laguntza osoa" duela.\nLehen ministroak agindu du, kontserbadoreek hurrengo hauteskundeetan Commons gehiengo zuzen bat lortuko balute, erreferenduma egingo duela 2017 amaierarako.\nErresuma Batuak Bruselarekin izan duen harremana berriro negoziatzearen ondoren etorriko litzateke.\nKonpromisoa Tory backbench-eko diputatuek eta berriki egindako hauteskunde eta iritzi inkestatuek Erresuma Batuko Independentziaren Alderdiarentzat egin zuten presioa.\nHala ere, Lib Dem oposizioak esan nahi du erreferendum planak ezin direla gobernuaren lege proiektu bihurtu, eta horrek parlamentuko denbora gehiago emango liokeela kide pribatu baten lege proiektuak baino.\nWharton jauna - Komunetako kontserbadore gazteena - legegintzaldia proposatzea onartu zuen legebiltzarkideen hautetsontzi batean.\nProiektuak bigarren irakurketa irabazten badu ostiralean, litekeena da oposizio gogorrari aurre egitea geroagoko batzordean eta hirugarren irakurketa faseetan.\nLan eta Lib Dem-eko zuzendaritzek iradoki dute beren parlamentariek ez dutela eztabaidan parte hartu behar, BST 09: 30ak inguruan hasten baita.\nBitartean, CBI enpresa buruen erakundeak ohartarazi du "erdibideko" norvegiar edo suitzar erako harremana Europar Batasunarekin ez litzatekeela Erresuma Batuko osoko kide izatea baino hobea izango.


Hemen da VI. Sortzaile berrien nazioarteko jaialdia — dantzan.eus\nHemen zaude: Hasiera › Hemeroteka › Hemen da VI. Sortzaile berrien nazioarteko jaialdia\nHemen da VI. Sortzaile berrien nazioarteko jaialdia\nACT du izena eta datorren asteartean hasiko da Bilbon eta Barakaldon; aurten estreinakoz, React\nBAI eskolatik, jaialdi honekin, elkartruke eta jakintza esparru bat sortaraztea bilatzen dute, Europa mailan antzerki hezkuntzan dihardutenen metodologia eta etorkizuneko sortzaileen lanak erakustea.ACT aldakuntza, berrikuntza eta topaketa lekua da batez ere. Bere xedea du eszena sortzaile berrien lana sustatu eta hau publiko, prentsa eta profesioarengana hedatzea.\nBizkaiko Antzerki Ikastegiak osoa den aktore batean sinesten du, sortzeko ahalmena duena. Horregatik ACT jaialdia diseinatzeko mementoan, etorkizuneko aktore eta sortzaileek adierazteko eta beraien lanak aurkezteko plataforma bat garatzea beharrezkoa zela uste izan dute. Orokorrean sorkuntzan klasiko izaten diren antzerki eskolen lanez gain, seigarren edizio hau lan berriki sortuak, proposamen gazte freskoak eta ohikoak ez diren lanengatik apustu egiten duen egitasmoa da.\nUrtero bezala, antzerki munduko sortzaile berrien lehenengo kalitatezko antzerki, dantza eta performance lanak erakustea da ACTen helburu nagusia. Aurten Barakaldo Antzokian, La Fundición aretoan eta Bilboko Kafe Antzokian ikusi ahal izango dira proposamen gehienak. Kafe antzokia jaialdiaren bihotza bihurtuko da aurten, ACT Jaialdiko elkargunea izango da, bazkalorduen bilgune, gauero jazz talde bat eta jaiak izango ditu eta jaialdiaren irekiera eta bukaera bertan ospatuko dira. Inaugurazioa, ikastaro programa zabala, klase magistralak eta Europa mailako lau eskolen lanak izango dira Barakaldoko Antzokian. Hogei antzerki lan labur La Fundición Aretoan eta Kafe Antzokian. Kafe Antzokian Dantzine ere izango da, lehiaketara doazen 23 bideodantza lan eta bi ordu t´erdiko bideodantza erakusketa.\n30 herrialde ezberdinetako partaideak izango dira aurten ACTen. Israel, Alemania, Finlandia, Letonia, Islandia, Belgika, Kolonbia eta Suitza ko antzezleak jasotzen ditu.\nJaialdiaren egitarau pedagogikoak Bert Wagenaar Van Kreveld edo Jordi Cortes-en klase magistralak eskaintzen ditu, Amsterdameko musika eskolako Tessel Beek edo Leeds Met unibertsitateko Noel Witts-en kurtsoez gain.\nAURTEN, LEHEN ALDIZ, REACT Aurten ACT jaialdiak ReACT aurkezten du berritasun moduan, Basauriko Social Antzokian garatuko da ekainaren 18 eta 20a bitartean. ReACT jaialdiaren luzapen bat da, anaia txikia, joera artistiko berrientzako topaleku bat: dantza, bideo- dantza, performancea.\nSortzaile berriek beren lanak erakutsi eta esperientziak parteka ditzakete arlo artistiko, sortzaile eta formaletan. Egitarauan, ACT09an erakutsitako lan onenen hautaketa bat eta Dantzine lehiaketako irabazlea izango dira. ReACTen irekiera egunean iazko irabazle Temple Theatreen "Pillow talk" lan berria izango dugu berriz ere. Dantzine erakusketa egongo da ere, David Hinton eta Alla Kovgan ospetsuek zuzendutako lan berriarekin. ‘Nora’ dantza filmak Nora Chipaumire dantzari eta koreografoaren bizitzaz hitzegiten digu biografia poetiko honetan.\nAldi berean, ACT 09-n egingo diren ikastaroen emaitza ikusi ahal izango da. Beste aldetik nazioarte mailako irakasle ospetsuek, besteen artean Noel Witts ingelesak eta Selma Susanna holandarrak, maisu klaseak emango dituzte.


EUSKADI.-Elhuar Fundazioak eta EHUko IXA taldeak hizkuntz baliabide bat garatu dute zientzia eta teknologiako euskara ikertzeko\nElhuyar Fundazioak eta Euskal Herriko Unibertsitateko (EHU) IXA taldeak zientzia eta teknologiaren alorreko euskara ikertzeko hizkuntza-baliabide bat garatu dute: Zientzia eta Teknologiaren Corpusa. Euskarazko lehen corpus berezi edo espezializatua da, Elhuyar Fundazioko iturriek gaur jakinarazi dutenez.\nCorpusa elikatzeko, 1990-2002 bitartean argitaratuko zientzia eta teknologiaren alorreko obrak hartu dira kontuan. Corpus egituratua eta linguistikoki etiketatua da, automatikoki prozesatua, eta zortzi milioi hitz ditu, horietatik 1,6 milioi eskuz berrikusita eta zuzenduta daudela. Corpusa, www.ztcorpusa.net webgunean kontsultagai dago, eta ostegun honetan aurkeztuko da Elhuyar Fundazioaren egoitzan, Usurbilen, 18,30etatik aurrera.\nCorpusa kontsultatzeko interfaze ahaltsua antolatu da, eta erabiltzaileak era askotako bilaketa bakunak eta konplexuak egiteko aukera izango du, horretarako parametro-multzo zabala erabiliz: lema, testu-forma, kategoria, eremua, generoa, corpus-atala (eskuz zuzendua/corpus osoa).\nEmaitzak bi eratakoak izan daitezke: batetik, bilagaiaren testuinguru laburrak (KWIC) eta testuinguru hedatuak; eta, bestetik, informazio kuantitatiboa, taula eta grafikoetan emana (maiztasunak, agerkidetzak, eremu edo generoaren araberako banaketa).\nwww.ztcorpusa.net webgunean kontsultagai egoteaz gain, 2007tik aurrera ELDAren (Hizkuntza Baliabideen Ebaluazio eta Banaketarako Agentzia Europarra) baliabideen artean egongo da, ustiapen komertzialerako eskuragarri, lizentzia bidez.\nZientzia eta Teknologiaren Corpusa proiektua Hizking21 ikerketa estrategikoko proiektuaren barnean hasi zen egiten. Hizking21 proiektuak honako laguntza hauek jaso ditu: Eusko Jaurlaritzaren Industria Sailaren Etortek programa (2002-2004) eta Gipuzkoako Foru Aldundiaren Gipuzkoako Zientzia, Teknologia eta Berrikuntza Sarea programa (2004). Bestetik, Zientzia eta Teknologiaren Corpusak Eusko Jaurlaritzaren Kultura Sailaren 2005eko Euskara eta Teknologia Berriak eta 2006ko IKT programaren laguntza ere jaso du.


Prestakuntza - IIS Biodonostia\nBiodonostia OIIren Prestakuntza Planaren helburu orokorra hau da: lehentasuna eman zaien arloen esparruan egindako I+G+b jardueren kalitatea mantentzen eta indartzen, ikerlari-masa kritikoa sortzen laguntzea, eta integrazio-mekanismo bat gehiago izatea, sortutako ezagutzaren translazioa eta hedapena sustatuz, komunitate zientifikoari, ekoizpen-industriari baita orokorrean gizarteari ere zuzenduta.\nPraktikak / Prestakuntza Egonaldiak\nBIodonostia OIIk hiru prestakuntza-modalitate eskaintzen ditu profil desberdinetarako: Udako Praktikak, Graduko Prestakuntza Egonaldiak eta Masterreko Prestakuntza Egonaldiak. Ondoren aurkitu ahal izango duzu informazio xehatuagoa.\nGraduko prestakuntzak helburutzat du biomedikuntzako jakintzagaietako ‒Medikuntza, Erizaintza, Albaitaritza, Biologia, Biokimika, Bioteknologia, Ingeniaritza Biomedikoa, Farmazia, Biomedikuntza Oinarrizkoa eta Esperimentala, edo beste batzuk‒ ikasketen azken urteetan dauden ikasleak ikerketaren kulturan barneratzea, eta horretarako Institututik tutorizatzen dira bai curriculum-praktikak bai curriculumaz kanpokoak.\nBete beharreko baldintza orokorrak praktikak egin ahal izateko:\nPraktika hauek egin ahal izango dituzte Medikuntza, Albaitaritza, Biologia, Biokimika, Bioteknologia, Ingeniaritza Biomedikoa, Farmazia, Biomedikuntza Oinarrizkoa eta Esperimentala jakintzagaietako graduetan eta lizentziaturetan gutxienez 3. kurtsoan dauden ikasleek, edo Bio-eremuko zientzia esperimentalekin loturikoetan. Biodonostia OIIrekin hitzarmen bat formalizatuta duen edozein Unibertsitatetan ikasketak egiten ari diren ikasleak izan daitezke.\nBiodonostia Osasun Ikerketa Institutuak, Prestakuntza Batzordearen akordioaren arabera, udako prestakuntza-programaren deialdia argitara ateratzen du urtero, otsailetik martxora bitartean.\nInskripzioak egiteko eta deialdiari buruzko informazio gehiago lortzeko, EGIN KLIK HEMEN deialdia aktibo dagoenean. Biodonostia OIIren web-orriaren bidez egindako inskripzioak bakarrik onartuko dira.\nGraduko Prestakuntza Egonaldiak\nEdozein Unibertsitateko Graduko ikasleek Gradu Amaierako Lana (GAL) udako hilabeteetan edo ikasturtean zehar egin dezakete, baldin eta helburu horretarako beren Unibertsitateak eskatzen dituen kredituak osatuta geratzen badira. Horretarako, tutore bat ‒zentroko ikerlaria‒ esleituko zaio ikasle bakoitzari eta hura arduratuko da ikaslearen lana zuzentzeaz GALak irauten duen aldian. Institutuarekin hitzarmen bat formalizatuta duten Unibertsitateetako ikasleak onartuko ditu Zentroak, eta ECT kredituei edo lanari dagozkion kredituei buruz beren Unibertsitateak ezarritako baldintzen araberakoa izango da iraunaldia. GALerako Egonaldiaren Tramitazioa:\nEzinbesteko baldintza da ikaslea ikasten ari den Unibertsitateak Esparru Hitzarmen bat izatea Biodonostia OIIrekin. Unibertsitate interesdunarekin hitzarmenik ez badago, tramitatu egingo da bere formalizazioa.\nEsparru Hitzarmenaren Eranskina lortzea, ikasle bakoitzarentzat espezifikoa, 3 sinadurekin ‒Unibertsitatearena, ikasleari harrera egiten dion zentroarena eta ikaslearena‒.\nMasterreko Prestakuntza Egonaldiak\nMasterreko ikasleen prestakuntzaren ardura aipatutako Unibertsitate Masterrean prestatzen ari diren Unibertsitatearena izanda ere, beren Master Amaierako Lana (MAL) egin nahi duten ikasleak hartuko ditu Biodonostia OIIk; lan hori gure zentroan egindako lan praktiko gisa dago ezarria. Biodonostia OIIk tutore bat esleituko du, ikaslearen MAL gainbegiratzeaz eta zuzentzeaz arduratuko dena, baita ikaslea orientatzeaz ere, lan hori amaieran aurkeztu eta defendatzeko. Institutuarekin hitzarmen bat formalizatuta duten Unibertsitateetako ikasleak onartuko ditu Zentroak, eta ECT kredituei edo lanari dagozkion kredituei buruz beren Unibertsitateak ezarritako baldintzen araberakoa izango da iraunaldia. MALerako Egonaldiaren Tramitazioa:\nKONGRESUAK/JARDUNALDIAK/BESTE BATZUK→ DOKTORETZA TESIAK→\nBiodonostia OIIk antolatutako prestakuntza-ikastaroetako ziurtagiri bat lortzeko e-maila honetara DIONISIOMARIA.SORETALCORTA@osakidetza.eus datu hauek bidali behar dira:\nIkastaroa egin duenaren izena, abizenak eta NAN\nIkastaroaren datak eta iraupena


Ohiko sei akats gure curriculumean | Consumer\nOhiko sei akats gure curriculumean\nCurriculumak ez du izan behar ortografia-akatsik, ez eta garrantzizkoak ez diren daturik ere lortu nahi den lanerako, ez eta norberaren bizitzako alderdiak ere.\nEgilea: Blanca Álvarez 2015-ko irailak 23\nImagen: englishme community\nBenetan enplegua bilatzen bada, curriculum vitae on bat egitea funtsezkoa da, izan ere, enpresek hautagaiak aukeratzeko duten lehen iragazkia eta bizitza profesionala laburtzen dituen osagarria da. Bertan, izangaiak ez du bere biografia laburtua bidali behar, bere gaitasunak erakutsi, bere interesak zehaztu eta ezagutzak, gaitasunak eta esperientzia sailkatu, adituen gogoan. Ez da sekula ahaztu behar curriculum on batek elkarrizketa bat lortzen duela, eta honek, lan batera daramana. Horregatik, jarraian azaltzen den moduan,curriculumean ez da komeni esperientzia zehatz-mehatz sartzea, ez eta zaletasunak edo kalifikazioak aipatzea ere.\nAbuztuan 134.000 kotizatzaile baino gehiago galdu zituen Espainiak Gizarte Segurantzan. Langabe horien curriculumak, zalantzarik gabe, hilero enpresetara lan-aukera baten bila iristen diren milioika pertsonarenak izango dira. Bilaketa eraginkorra izan dadin, curriculumean ohiko sei akats hauek ez egitea komeni da:\n1. Asko edo faltekin idaztea\nCurriculum perfektua,idatzia bada, ez du bi orri baino gehiago izan behar. Laburra izan behar du eta begirada bat irakurtzeko modukoa izan behar duizan ere, elkarrizketak eta azalpenak elkarrizketan eman daitezke, hautagaiari deitzeko deitzen badiote.\nCurriculuma irakurtzean, dagoeneko ikus daiteke hautagaiak informazioa antolatzeko, hierarkizatzeko eta laburtzeko duen gaitasuna. Idazteko eta antolatzeko moduak curriculum luze eta aspergarria baino askoz gehiago esango du. Jakina, idazlanak akatsik gabe eta akatsik gabe egin behar du. Lan bat egin nahi bada, ortografia-akats batek lan-esperientzia eta doktoregoz eta masterrez betetako prestakuntza akademiko bikaina ekar ditzake lurrera.\n2. Esperientzia profesional guztia sartu\nCurriculuma ez da inoiz garrantzi gutxiko informazioarekin ase behar, esperientzia profesional berrienarekin zerikusi handirik ez duena. Horrela, izangaiak giza baliabideen lanpostu batera aurkezten bada, ez du beste arlo batzuetan egindako lanik interesatzen, interes edo garrantzi handikoak ez badira behintzat. Lortu nahi den lanpostuarekin zerikusia duen lan-esperientzia baino ez da sartu behar; beraz, ez da aurreko erreferentzia profesionalik jarri behar.\nOso litekeena da 20 urteko esperientzia duen curriculum bat hasieratik baztertuta geratzea, erreklutatzaileak ez baitu hainbeste informazio irakurtzeko astirik. Gainera, lan-bizitzaren lorpen nagusiak identifikatzeko gai ez bada eta laburbildu egiten baditu, hautatzaileak ere ez du egingo!\n3. Prestakuntza akademiko guztia zehaztu\nHautatzaile bakar bati ere ez zaio interesatzen kalifikazioak ezagutzea, batez ere ikasketen lehen urteetakoak. Unibertsitateko ikasle batek ez du bere Dbhko, OHOko edo Batxilergoko titulazioa sartu beharrik, egin dela uste baitu.\nNahikoa da oinarrizko azterketen lekua eta datak jartzea. Goi-mailako ikasketetara eta master eta prestakuntza-ikastaroetako tituluetara mugatu behar da. Beren curriculumean datu hain zehatz horiek eransten dituztenek profil itxia duten pertsona izatea eragiten dute.\n4. Lanari aplikatu ezin zaizkion lorpenak nabarmentzea\nCurriculum on batek beti sartu behar ditu beste lanpostu batzuetan lortu diren lorpenak. Baina ez da aurrerapen guzti-guztiei buruz hitz egin behar; helburu garrantzitsuak, aintzatespen profesionalak edo maila-igoerak lortu dituztenak hautatu behar dira… lanerako gaitasuna probatu dezaketen guztiak, eta nahi dugun lanpostu berriari aplika dakizkioke, are hobeto.\nIrudia: Eric Hews\n5. Datu pertsonal gehiegi jartzea\nCurriculum vitaean ezin dira falta izen-abizenak, posta elektronikoa, serioa eta formala, harremanetarako telefonoa eta posta helbidea. Baina nortasun-agiriaren edo Gizarte Segurantzaren zenbakia oso datu garrantzitsuak dira dokumentu honetan.\nJakina, egoera zibila, seme-alaben kopurua eta abar. bizitza intimoari buruzko informazioa da, eta eremu horretan geratu behar du. Ez dira datu horiek curriculumean idatzi behar, galdera horiei erantzun behar zaie elkarrizketan galdetzen badute.\n6. Adierazi zaletasunak\nEz da adierazi behar zer zaletasun diren, baldin eta lanarekin zerikusirik ez badute; kasu honetan, indartu egin beharko lirateke. Curriculuma eta Facebookeko profila ez dira nahastu behar! Lan-kontuetan, esperientzia eta ezagutzak interesatzen zaizkigu.\nGero, curriculumak erakartzen badu, elkarrizketa bat egiteko deituko dute, eta hori une egokia izango da, eta leku egokia izango da hautatzaileak zaletasunak deskribatu eta azaltzeko.\nArgazki on baten garrantzia curriculumean\nEz kolore zaratatsurik, ez arropa deigarririk, ez argi-efekturik… ezta duela 10 urteko argazki bat ere! Argazkia gure curriculumean sartzean, azken honek berria izan behar du, karnet tamainakoa, arropa formalarekin eta hondo neutroarekin. Ezagutarazi nahi dena, profesionala izatea da, eta hori da, hain zuzen ere, irudiarekin bat datorrena.\nekonomia enplegua enpresak giza baliabideak lan langabezia mercado trabajo-eu\nZer dokumentu behar ditut langabezia kobratzeko?


Autoedizio Topaketa Donostian | Hitzen uberan\n← Txani Rodriguezen liburu gomendioa\nLiteraturia 2014 →\nEkainaren 15ean egingo da, Dabadaba gunean\nLagun eta ilustratzaile talde batek sustatu du Guillotina Autoedizio Topaketa. Asmo nagusia hauxe da: Donostiako, inguruko eta haratagoko sortzaile zein editorial txiki independenteen lana ikustaraztea. “Festa honekin, era experimental batean argitaratzeaz gozatzen duten sortzaileak bildu nahi ditugu”, antolatzaileek aditzera eman dutenez. Egia auzoan zabaldu berri den Dabadaba gunean egingo da topaketa.\nKanpoko laguntzarik gabe, euren lana autofinantzatzen duen jendea, mugarik gabe. Horrela definitzen dituzte Guillotina Autoedizio Topaketa honetara batuko diren taldeak eta ilustratzaileak. Horregatik, ekainaren 15eko festa babesle gabe egingo da. “Inongo loturarik gabekoa, sortzaile ezberdinentzat topagune izan nahi duena, eta aldi berean buelta bat ematea, kuxkuxeatzera edo eta musika ona entzutera gerturatu nahi duen orori zuzendua”.\nFanzine bat plazaratzen baduzu, komikiak autoeditatzen badituzu eta topaketa honetan partehartu nahi baduzu, ekainaren lehena bitarte izena emateko epea duzu. Posta helbide bat ahalbidetu dute informazio gehiago jaso edota izena emateko: guillotinafesta@gmail.com\nHauexek orain arte iragarri dituzten lehen partaideak:\nKuleroak zikindu ditut (Maitane Gartziandia)\nPicnic en Kampala\nEkainaren 15eko topaketa iragartzeko, afitxa hauxe osatu du Mikel Larraiozek.